..:: ISLOM.UZ ::.. - Оиша розияллоҳу анҳога ўргатилган дуо\nОиша розияллоҳу анҳодан ривоят қилинишича, Расулуллоҳ саллаллоҳу алайҳи васаллам у кишига ушбу дуони ўргатганлар: “Аллоҳим! Мен Сендан ҳар турли хайрни, тез бўлгани ва кеч бўлганини, билганим ва билмаганим барча яхшиликни истайман, ҳар турли ёмонликдан, тез келадиган ва кеч келадиганидан, билганим ва билмаганим барча ёмонликлардан ҳам Сенга сиғинаман. Аллоҳим! Мен Сендан банданг ва Пайғамбаринг сиғинган ёмонликдан ҳам Сенга сиғинаман. Аллоҳим! Мен Сендан жаннатни ва жаннатга яқинлаштирадиган сўз ва амални тилайман. Жаҳаннам оловидан ва дўзахга яқинлаштирадиган сўз ёхуд амалдан ҳам Сенга сиғинаман. Мен учун ҳукм қилганинг ҳар қазо (ва қадар)ни хайрли қилишингни ҳам Сендан сўрайман”. Ибн Можа, Аҳмад ибн Ҳанбал, Ҳоким ривоятлари.\nНўъмон ибн Башир розияллоҳу анҳудан ривоят қилинишича, Пайғамбаримиз саллаллоҳу алайҳи васаллам: “Шубҳасиз дуо ибодатнинг ўзидир” (Ибн Можа ривоятлари), деб ушбу оятни ўқидилар: “Сизлар Менга дуо қилинглар, дуоларингизни қабул (ижобат) қилурман! Дарҳақиқат, менинг ибодатимдан бош тортувчилар тез кунда хор бўлиб, жаҳаннамга тушгайлар” (Ғофир, 60).\nАллоҳнинг дуоларни қабул қиламан деган ваъдасига кўра, Яратган ва банда ўртасида (дуо ва ёлбориш) орқали боғланиш бўлади. Қудратли Яратувчининг қулига жавоб бериши унинг дуосига, илтижосига боғлиқдир.\nОяти каримада келган: “Менга дуо қилинг” жумласи икки хил тафсир қилинади:\nа) Дуо ибодат ва қуллик маъносида қўлланади. Бу ҳолатда ояти карима “Менга ибодат қилинглар, сизларга савоб ва мукофот бераман” деган маънони англатади.\nб) Дуо сўраш ва ниёзда бўлиш маъносида келади. Бу ҳолатда ояти карима “Мендан сўранглар, сизларга сўраганларингизни бераман” маъносини беради.\nҲар икки изоҳ шакли бирга олиб қаралса, дуо билан ибодат орасида яқин боғлиқлик, дуо билан ибодатнинг ажралмас бир бутун экани англашилади. Қуръони каримнинг йигирма жойида келган “дуо” лафзи бир жиҳатдан ибодатнинг моҳиятини билдирса, бошқа жиҳатдан ибодатнинг қабул бўлиш шарти деб қаралади. Ибодатнинг дуога тобеъ қилиниши, дуонинг муҳимлигини таъкидлаш учундир. Дуо банданинг Аллоҳ билан ўзига хос суҳбатлашиш шаклидир.\nДарҳақиқат, ўз истак ва хоҳишларини Аллоҳга арз қилган, Унга дуо-илтижо қилган банда бутунлай Аллоҳга йўналади, куч ва имкон соҳиби бўлган инсонларни бир тарафга ташлаб, бутун умидини Унга боғлайди. Берадиган ва оладиган Зот Аллоҳ азза ва жалла эканини эътироф қилади, барча нарса Унинг қудрати билан ҳаракат қилишини англайди. Аллоҳга қуллик қилишнинг гўзал шакли бўлмиш дуо айни пайтда инсонга руҳий хотиржамлик берадиган, сиҳатга етиштирадиган муолажанинг бир туридир.\nБундан ташқари, инсоннинг фақат Аллоҳга ёлбориши ва юзланиши билан қадрга эришишини ифода қилиб: “(Эй, Муҳаммад! Мушрикларга) айтинг: “Агар дуоларингиз бўлмаганида, Парвардигорим сизларга парво қилмас эди” (Фурқон, 77) , ояти дуонинг бир меъёрий хусусиятга эга эканини кўрсатади. Расули акрам саллаллоҳу алайҳи васаллам Аллоҳ таолонинг ваҳий, ишорат ва иршодига сазовор бўлган, энг гўзал ахлоқ соҳиби, энг шарафли инсон бўлишларига қарамай, давомли дуо ва истиғфорда бўлганлар. У зот охиратни ўйлаб, титраган умматига хитобан: “Аллоҳдан фойдали илм истанг, (дунё ва охиратда соҳибига) фойда бермайдиган илмдан Аллоҳга сиғининг” (Ибн Можа ривояти), дея тавсияда бўлар эканлар, ўзлари ҳам тез-тез ушбу дуони айтганлар:\n“Аллоҳим! Менга ўргатган илмингдан мени фойдалантир. Фойдаси тегадиган билимларни менга эҳсон айла ва илмимни орттир ҳамд, ҳар ҳандай ҳолатда (ғам-қайғу ва мусибат ёхуд хурсандчилик, нашъали онларда ҳам) Аллоҳгадир. Мен жаҳаннам азобидан Аллоҳга сиғинаман” (Ибн Можа ривояти).\nҲАДИСИ ШАРИФДАН ҚУЙИДАГИ ФОЙДАЛАР ЧИҚАДИ\n1. Ҳар бир мусулмон аёлу эркак кунлик ҳаётида ўқиши лозим бўлган дуоларни ўрганиши ва уни ҳар доим такрорлаши лозим. Пайғамбаримиз соллаллоҳу алайҳи васалламдан аёллари ва қизлари турли василалар билан қилинадиган дуолар ҳақида билим олишган ва амал қилишган. Масалан, Оиша онамиз қадр кечасида қандай дуо қилишни сўраганларида Пайғамбаримиз саллаллоҳу алайҳи васаллам:\n“Аллоҳим! Сен кечиргувчисан, авф қилишни севасан. мени ҳам авф эт, дейсан” (Термизий, Ибн Можа, Аҳмад ибн Ҳанбал ривоятлари) деб ўргатганлар.\nРасулуллоҳ саллаллоҳу алайҳи васаллам қизлари Фотимага ўргатиб, эрталаб ва кечқурун такрорлашни буюрган дуолари ушбудир:\n“Эй Ҳайй ва Қаййум бўлган Аллоҳим! Сенинг раҳматингга илтижо қилиб, Сендан ёрдам тилайман. Менинг барча ишларимни тузат ва мени бир лаҳза бўлса ҳам нафсим билан ёлғиз қолдирма!” (Ҳоким, Байҳақий ривоятлари).\n2. Расулуллоҳ соллаллоҳу алайҳи васалламнинг тилларидан айтилган дуоларни биладиган киши бошқаларга ўргатмоғи лозим. Бошқа ибодатларда бўлганидек, дуонинг ҳаётга татбиқ қилиниши хусусида ҳам Пайғамбаримиз саллаллоҳу алайҳи васаллам ўрнак бўлган, ҳатто солиҳ инсонларнинг дуоларини олишни насиҳат қилганлар.\nШахсан ўзлари Умар розияллоҳу анҳудан дуо сўраб: “Бизни ҳам дуо қилишни унутма, эй биродарим!” деганлар ва яна Ҳазрати Умарга хитобан “Сизлардан ким Увайс ал-Қароний билан учрашса, сиз учун дуо ва истиғфорда бўлсин” дея тобеъинларнинг буюги ва фазилат тимсоли бўлган, авлиё Увайс ал-Қаронийдан дуо олишни тавсия қилганлар.\nРасулуллоҳ саллаллоҳу алайҳи васалламнинг баъзи саҳобалар қилган дуоларини “Ижобат қил, Аллоҳим!” маъносида “Омин” деганлари ҳам маълум. Ваҳий котибларидан Зайд ибн Собит розияллоҳу анҳу шундай дейдилар: “Мен, Абу Ҳурайра ва яна бир биродарим Расулуллоҳ саллаллоҳу алайҳи васалламнинг ҳузурларида эдик. Пайғамбар саллаллоҳу алайҳи васаллам:\n– Қани, дуо қилинг, – дедилар. Мен ҳамда биродарим бирга дуо қилдик. Пайғамбаримиз саллаллоҳу алайҳи васаллам ҳам қилган дуомизга “Омин” дея қўшилдилар.\nКейин Абу Ҳурайра:\n– Аллоҳим! Мен икки биродаримнинг орзу ва талабларини айнан Сендан тилайман. Шунингдек, Сендан унутилмайдиган илм (кучли хотира) истайман, дея дуо қилди. Расулуллоҳ соллаллоҳу алайҳи васаллам бу дуога ҳам “Омин” дедилар. Шунда қолган икки саҳоба ҳам:\n– Биз ҳам шуни истаймиз, ё Расулуллоҳ! – дейишди. Пайғамбар соллаллоҳу алайҳи васаллам:\n– Абу Ҳурайра сиздан олдин ҳаракат қилди, – дедилар (Ҳайсамий, Ибн Ҳажар ривоятлари).\n3. Расули Акрам соллаллоҳу алайҳи васаллам Оиша розияллоҳу анҳога ўргатган дуоларида дунё ва охират ҳаётининг барча яхшиликлари мужассамдир. Чунки хайр–барча эзгулик ва яхшиликларни ўзида жамлаган сўздир. Унинг зидди бўлган шарр эса, барча ёмонлик ва разолатларни ифодаловчи лафздир.\n4. Дуода эътиборни тортадиган яна бир нуқта “Жаннат ва жаннатга яқинлаштирадиган ҳар қандай сўз ва амал” ифодасидир. Жаноби ҳақ таоло: “Роббингиздан (келувчи) мағфират ва кенглиги осмонлару Ерга тенг, тақводорлар учун тайёрлаб қўйилган жаннат сари шошилингиз” (Оли Имрон, 133), деб мусулмонларнинг жаннатга етишишини истар экан, “Ва кофирлар учун тайёрлаб қўйилган дўзахдан сақланингиз! Аллоҳ ва пайғамбарига итоат қилингиз! Шояд Аллоҳнинг раҳматига мушарраф бўлсангиз” (Оли Имрон, 131-132), дея жаҳаннамдан сақланишни ва унга олиб борувчи ҳар қандай сўз ёхуд амалдан йироқ бўлишни буюрмоқда.\n5. Ҳар бир аёл-эркак мусулмон ўзига Аллоҳ тарафидан белгиланган қазо ва қадар (тақдир)нинг хайрли бўлишини сўраб, илтижо қилмоғи лозим. Чунки саломат бир иймонга эга бўлган мусулмон, Аллоҳ таолонинг қудрати қаршисида ожиз эканини англаб, таслимият кўрсатади ва ҳамма насанинг Унинг илми дохилида ҳаракат қилишини ўйлайди.\nЖумладан, “Агар Сизга бирор яхшилик (ғалаба ёки ўлжа) етишса, (бу) уларга ёқмайди. Агар Сизга бирор мусибат етишса: “Ишнинг олдини олибмиз”, – деб хурсанд ҳолларида юз ўгириб кетадилар.\nАйтинг: Бизга Аллоҳнинг ёзиб қўйганидан ўзга нарса етмайди. У хожамиздир. Аллоҳга эса, фақат мўминлар таваккул этсинлар” (Тавба, 50-51), дея буюрган қудратли Роббимиз бу ҳақида шундай баён қилган.\nҲеч ким илоҳий тақдирни ўзгартира оладиган куч-қудратга эга эмас. Фақат Аллоҳ Таоло бандасининг дуосини қабул қилиш билан тақдирини ўзгартириши мумкин. Чунки юзага келган воқеалар сабаб-натижа муносабати билан изоҳланади. Инсонга тақдир қилинган ёмонликни кетказиш учун эса дуо бир сабаб қилинади. Хусусан, бало ва мусибатларнинг дуо билан даф бўлиши мумкинлиги ҳақида ҳадислар бор. Албатта бунда дуонинг қабули учун одоб ва шартларга риоя қилмоқ лозим. Масалан, дуонинг тўла таслимият билан, бутун борлиғи билан қалбдан ва қабул бўлишига ишонган ҳолда қилиш, “Дуо қиляпман, лекин ҳеч қабул бўлмаяпти”, деб шошмасдан, эринмасдан, зерикмасдан ихлос билан дуода бардавом бўлиш, ҳалол ва ҳаромга эътибор қилиш лозим бўлади. Пайғамбаримиз саллаллоҳу алайҳи васаллам:\n“Киши узоқ сафар қилади, сочлари тўзғиган ва уст-боши чанг-тупроқ бўлган ҳолатда “Эй Роббим! Эй Роббим!” дея қўлларини кўтариб, дуога очади. ҳолбуки, унинг егани ҳаром, ичгани ҳаром, кийгани ҳаром ва (ўзи ҳам) ҳаром билан улғайган. Бундай кишининг дуоси қандай қилиб қабул бўлсин?” (Муслим, Термизий, Доримий, Аҳмад ибн Ҳанбал ривоятлари).\nАллоҳ таоло барчамизга Оиша розияллоҳу анҳога ўргатилган дуони ва ҳадислардан келган бошқа барча дуоларни ихлос билан қилишимизни ҳамда улардаги фойдалардан баҳраманд бўлиб боришимизни насиб қилган бўлсин! Омин!


11 оддий усул: муносабатларни бутунлай яхшилашга ёрдам беради | LifeHaq.uz\nОила ва унинг ташқарисида муносабатларни тўғри йўлга қўйиш ва қалбингиздаги мувозанатни тиклашда ёрдам берадиган 12 та оддий нарсаларни эътиборингизга тақдим этамиз.\nОила ва унинг ташқарисида муносабатларни тўғри йўлга қўйиш ва қалбингиздаги мувозанатни тиклашда ёрдам берадиган 11 та оддий нарсаларни эътиборингизга тақдим этамиз.\nСевган инсонингизни ҳар куни камида бир марта қучоқланг\nҲеч бўлмаганда 20-30 сония давомида. Бир-бирингизга бу тарзда тегиш организмда боғлиқлик ва ҳузур олиш гармонлари ишлаб чиқарилишига таъсир қилади. Ундан кейин юзага келадиган ҳислар сизга кун давомида ҳамроҳ бўлади, илиқлик ва ёқимлилик беради.\nМуносабатларда замонавий технологиялардан фаол тарзда фойдаланинг\nСевгилингизга ҳар куни мухаббатингиз ҳақида ёзишга эринманг. Ҳар иккингиз учун қадрли бўлган онлар ва тарих тўғрисида эсланг. СМС ёки ижтимоий тармоқлар орқали юборасизми, буниси муҳим эмас. Ҳар қандай усул мос келади, муҳими бу бекорчи иш деб ўйлаш керак эмас.\nСуюкли инсонларни арзимас, бироқ ёқимли нарсалар билан сийланг\nУйга кетишда сиз учун муҳим бўлган инсон ёқтирган нарсаларни ёдга олинг. Балки бу мазали ширинлик ёки ёқимли исга эга қаҳва бўлиши мумкин. Тасаввур қилиб кўринг-а, унга бундай кутилмаган совға ҳеч қандай сабабсиз тақдим этилса, жуда хурсанд бўлади.\nЭски қадрдонларни тез-тез ёдга олинг\nҲаётингизда сиз “йиллаб кўришмаслигимиз мумкин, бироқ барибир бир-биримизни яхши кўрамиз” тамойили асосида мулоқот қиладиган одам мавжуд бўлса, муносабатларингизни қўллаб туриш керак эмас деган маънони билдирмайди. У сиз учун қанчалик қадрли эканини эслатинг, масалан эски суратларни тартибга солаётиб, уни эсга олганингиз, жудаям кўргингиз келгани ҳақида ёзинг.\nФарзандингиз тез-тез табассум қилишига ҳаракат қилинг\nЁдда тутинг, болалар эътибор ва ғамхўрлигингизга бошқаларга қараганда кўпроқ эҳтиёж сезадилар. Болага ҳар куни бахтли ҳиссиёт бериш сизнинг қўлингизда. Гап ҳар кун совға бериш кераклигида эмас. Мактабда истеъмол қилиш учун тайёрланган тушликка “Мухаббат билан, ойинг” деб унинг рюкзагига солиб қўйишнинг ўзи кифоя.\nБола билан мулоқотда тасаввурни доимо ишга солинг\nБолангиз учун сеҳргарга айланиш у қадар мушкул эмас. Масалан, унинг учун мураккаб жараён саналган эрталабки уйқудан уйғонишига ёрқинлик беришингиз мумкин. Боланинг ёстиғи ёнига кичик совға ёки қизиқарли хўрозқанд қўйинг. У митти уйқучи юзида албатта табассум уйғотади.\nБолани мақтанг ва ҳаракатларини маъқулланг\nҲатто биргина эзгу сўз ҳам кайфиятни кўтара олади, ахир уларни тез-тез айтган яхши-ку. Фарзандингизга у оилангиз учун қанчалик муҳимлиги, бугун яхши ишлар бажаргани, унинг муваффақиятларидан (ҳатто у кичик иш бўлса ҳам) хурсанд эканлигингизни эслатиб туринг.\nЖамоадаги соғлом психологик иқлим – муваффақиятли ва самарали иш гарови. Унга яхши томондан таъсир ўтказиш ўз қўлингизда. Ўзингиз билан ёқимли исга эга иссиқ пишириқ олинг ёки ҳамкасблирингизни уйда тайёрланган пирог билан меҳмон қилинг. Мана кўрасиз, кун балки ҳафта юқори руҳда ўтади.\nЎзингизга ваъда беринг ва уларни бажаришга ҳаракат қилинг\nЯхшиси уларни қоғозга ёзинг: ҳафта бошида 5-7 банддан иборат қисқа рўйхат тузинг ва 7 кун давомида улардан ҳеч бўлмаса биттасини амалга оширинг. Тез орада сиз етиб боролмаётган ишлар “бажарилди!” мавқеида жойлашади.\nЎз орзуларингизни амалга оширинг\nАгар кўп вақтдан бери ўзингизни ёқимли нарса билан сийлашга қарор қилолмаётган бўлсангиз, қуйидагича йўл тутинг: қоғоз пул ҳажмида бир неча қоғозча кесиб олинг, уларга истакларингизни ёзин ва ҳамёнга солиб қўйинг. Ҳар сафар ҳақиқий пуллар ўрнига қўлингизга ана шу қоғозлар тушиб қолса, зудлик билан дўконга боринг ва у ерда ёзилган нарсани сотиб олинг.\nҲар куни эзгу ишлар қилинг\nКўчада хушбичим инсонни кўрсангиз, уялманг, унга мақтов сўзларини айтинг; болакайга ширинлик тақдим этиш ёки қари онахонга оғир юкини кўтаришда ёрдам бериш истаги пайдо бўлдими, илдамроқ ҳаракат қилинг! Ахир кундан-кунга меҳрибонроқ ва яхшироқ бўлиш – зўрку!\n09/08/2020 12:50:00 1741 0 Манба: https://www.adme.ru


19-05-2016 | 11:57\nZAMIN.UZ / Тиббиёт / 19 Май 2016 года1 032\nКўйлагингиз ёқасига, елкангизга тўкилган қазғоқлар ҳақида нима дейиш мумкин? Аёллар қанчалик гўзал бўлишга ҳаракат қилишмасин, қазғоқлар уларнинг ҳаракатларини пучга чиқаради. Бундан соч турмагингиз пала-партишдай, кийимларингиз эса ифлосдай кўринади. Қазғоқнинг пайдо бўлишига соч илдизидаги ёғли муҳитда юзага келган замбуруғлар сабаб бўлади. Улар сабабли тери ҳужайралари ҳалок бўлиб, қуриб қолади ва эгаларининг елкаларига тўкилади. Қазғоқни нафақат тиббий дори-дармонлар, балки халқ табобатидан фойдаланиш йўли орқали ҳам даволаш мумкин. Қазғоққа қарши ишлатиладиган шампунлар, махсус зардоблар, никотин кислотаси ёрдамида унга курашиш мумкин. Аммо бу воситалар қанчалик фойдали бўлмасин, тез-тез алмаштиришга тўғри келади, дейилади "Даракчи" нашрида. Сочларни чайишСочларни икки қайта ювгач, сирка аралаштирилган нордон сувда чайинг. Сирка бўлмаган тақдирда лимон шарбатидан ҳам фойдаланишингиз мумкин, уни тўртта лимон цедрасидан тайёрлаш мумкин. Лимон цедраси майдаланиб, бир литр сувга қўшилади ва ярим соат қайнатилади. Қайнаб, совитилгач, тиндирилган қайнатмада соч чайилади. Соч чайиш учун қичитқи ўт ва пиёз пўчоғидан ҳам дамлама тайёрлаш мумкин. 1 стакан қайноқ сувга 1 ош қошиқ қичитқи ўт солинади. Дамлама совигандан кейин сиздириб олинади ва соч чайилади. Пиёзли дамлама учун 50 грамм пиёз пўчоғи 1 литр қайноқ сувга солинади. Бу дамламалар нафақат қазғоқни йўқ қилади, балки сочнинг ялтираб туришига ҳам сабаб бўлади.Соч учун ниқобЭнг оддий ниқоб учун 6 чой қошиқ сув ва 2 чой қошиқ сирка олинади. Бу аралашма ухлаш олдидан сочга суртилиб, целлофан пакет кийилади ва ўраб қўйилади. Уйғонгандан кейин сочингизни ювишингиз мумкин.Бундан ташқари ниқоб учун календулали ниқобдан ҳам фойдаланиш мумкин. У бошқа суртилгандан кейин 30 дақиқа туриши лозим.Қазғоқни йўқотишда сут маҳсулотлари ҳам ёрдам беради. Қатиқ ёки кефирни ярим соатга бошга суртиб қўйиш, кейин ханталли дамлама билан чайиш лозим (1литр сувга 1 ош қошиқ хантал солинади). Агар қазғоқ қуруқ бўладиган бўлса, зайтун ёғидан фойдаланиш мумкин. Бундай ниқобни тайёрлаш учун 4 ош қошиқ зайтун ёғи ва яримта лимон шарбати керак бўлади. Ниқоб суртилгандан 15 дақиқа ўтгач, ювиб ташланади ва бош массаж қилинади.Навбатдаги ниқоб учун сизга косметик лой ва сирка керак бўлади.Ўн ош қошиқ косметик лойга 4 ош қошиқ сирка қўшилади. Маҳсулотлар бир хил эритма ҳолига келгунга қадар аралаштирилади. Агар аралашма суюқ бўладиган бўлса, яна лой, мабодо қуюқ бўладиган бўлса сиркадан кўпроқ қўшинг.Сочингизни шампунь билан яхшилаб ювгандан кейин лойли пюрени бошингизга суртинг ва целлофан пакет кийиб, 20-30 дақиқа ўтиринг, кейин ювиб ташланг. Сирканинг ҳидини кетказиш учун сочингизни қайта-қайта ювиб, севимли атирингиздан бирини сепиб олинг. Қазғоқ ва қичишиш бир зумда йўқ бўлади.Сочлар соғлом бўлиши учун овқатланиш рационига ҳам катта эътибор бериш лозим. Қовурилган, ёғли, аччиқ таомлар ва спиртли ичимликлар ҳам унга ёмон таъсир қилади. Кўпроқ сабзавот, ёнғоқ, балиқ, витамин, мол гўшти ва сут маҳсулотларини истеъмол қилинг. Бундай саъй-ҳаракатларингиз кўп куттирмайди, у тезда ўз самарасини беради.\nЎқишни тавсия қиламиз Райҳоннинг шифобахш хоссалари


Манзилингиз:Муслимаат»Бош саҳифа»Сийрат»Сийрат хотираларидан\nBy Muslimaat on\t Dekabr 30, 2014 Сийрат\nМуҳаммад соллаллоҳу алайҳи васалламни инсоният учун энг гўзал ўрнак қилган Аллоҳ таолога ҳамду санолар бўлсин!\nБашарият ичра энг буюк сийрат соҳиби бўлган Ҳабибимиз Муҳаммад Мустафога салавоту саломлар бўлсин!\nШундай қилиб, Ҳабибимиз соллаллоҳу алайҳи васалламнинг муборак ҳаётларини илмий асосда ўргана бошладик. Ҳар бир воқеани, ҳар бир тарихий лавҳани ҳаёжон ила қабул қилиб олардик. Расулуллоҳ соллаллоҳу алайҳи васалламнинг туғилишлари, болаликлари, етим қолишлари, ўсиб, улғайишлари, рисолатнинг бошланиши, даъват машаққатлари…\nМаккада юрар эканман, Расулуллоҳни эслашим билан, сийрат дарсларимиз, сийрат устози ёдга тушар эди. Мана, Пайғамбаримиз соллаллоҳу алайҳи васаллам туғилиб ўсган диёр, кўчаларида даъват қилиб кезган юртлари, ҳижрат қилганларидан кейин, қалблари муштоқ бўлиб соғинган ватанлари. Мана, дастлаб Қуръон оятлари инган жойлар. Бу юрт Расулуллоҳ солллаллоҳу алайҳи васалламнинг зафар қучиб, фатҳ қилган юртлари. Қулоқларим тагида устозимизнинг овозлари жаранглай бошлади: «Ким Абу Суфённинг ҳовлисига кирса, у омонликдадир…»\nҚиблатайн… «Бас, албатта, сени ўзинг рози бўлган қиблага қаратурмиз».\nУҳуд… «Дучор бўлмасингиздан олдин ўлимни орзу қилган эдингиз. Энди уни кўриб, назар солиб турибсиз».


«Бунёдкор» ФК раҳбари Европадан таклифлар, Ғиёсовнинг Кореядан қайтиши ва кимда коронавирус аниқлангани ҳақида - Zamin.uz\nСўнгги ҳафталарда «Бунёдкор» клуби яримҳимоячиси Жасур Жалолиддиновнинг трансфери миш-мишлари, Хуршид Ғиёсовнинг Кореядан қайтиши мумкинлиги ҳамда Суперлигадаги илк коронавирус ҳолати футболимиз айвонидаги асосий воқеалардан бўлиб турибди. Бу борада аниқ маълумот олиш учун Kun.uz сайти «Бунёдкор» бош директори Улуғбек Мирзаевдан интервью олди.\nЖамоа раҳбари суҳбат давомида Жасур Жалолиддиновга Европадан бўлаётган таклифлар, трансфер пули, Хуршид Ғиёсовнинг Кореядан қайтиш имкониятлари ҳамда қайси футболчининг коронавирус юқтириб олганини очиқлади.\n- Трансфер нархини яшириб ўтирмайман. Бугунги кунда «Локомотив» клуби Жасур Жалолиддиновни умумий 350 минг евро миқдоридаги трансфер пули эвазига сотиб олаяпти. Футболчимиз 18 ёшга тўлганлиги учун улар ҳам харажатга яраша Жасур билан кўп йиллик шартнома тузишса керак. Ҳар ҳолда масалан, биз ҳам бирорта ёш футболчини катта пулга сотиб олсак, шундай йўл тутамиз. Москва клуби ҳам ўзбекистонлик футболчи билан камида 5 йиллик шартнома имзоласа керак. “Замин” янгиликларини “Telegram”да кузатиб боринг\n24-02-2020, 23:40, Спорт\nХуршид Ғиёсов Жанубий Корея клубига ўтмоқда\n14-01-2020, 19:25, Спорт\n"Навбаҳор" "Насаф" ва "Бунёдкор" футболчиларининг трансферини сотиб олиш бўйича сўров юборди\n25-11-2019, 13:36, Спорт\nСуперлига. "Бунёдкор" сафарда "Динамо"дан устун келди\n28-06-2019, 20:22, Спорт\n"Бунёдкор" пенальтидан киритилган голлар эвазига "Қўқон-1912"ни мағлуб этди\n12-05-2019, 19:19, Спорт


Ўзбекистонда бензин нархининг нега ошгани ҳақида¸ одатда ҳукумат ҳеч қандай расмий изоҳ бермайди.\n1 июлдан бошлаб бензин ва дизел ёнилғиси 15%га қимматлади. Бензин нархи кўтарилиши ортидан бутун жабҳаларда қимматлаш пойгаси бошланиши кузатилгани боис таҳлилчилар бу қимматлашнинг мамлакат аҳолиси иқтисодий вазиятини янада оғирлаштиришини айтмоқдалар.\nБир неча йилдирки Матиз машинасида киракашлик қилаётган тошкентлик Рустам ака бензин нархи оширилганидан норозилардан бири.\nРустам ака: Бензин қимматлади. 155 сўмга ошди. Мен 80 бензиндан қуяман. Олдин 1065 сўм эди. Ҳозир 1220 сўм бўлди.\nОзодлик: Бензин қачондан қимматлади?\n- 1 июлдан, дейди хўрсиниб Рустам ака.\nРустам ака оиласининг асосий тирикчилиги киракашлик ортидан эканини айтиб, бензин қимматлагандан буён рўзғор харажатларини камайтирганини қўшимча қилади.\n“Ўзнефтмаҳсулот” акциядорлик компанияси ходимаси Озодлик билан суҳбатда бензин ва дизел ёнилғилари 1 июлдан бошлаб 15 фоизга оширилганини маълум қилди.\n- 1 июлдан бензин нархи Вазирлар Маҳкамасининг 129 -сонли қарори бўйича оширилган.\nОзодлик: Неча фоизга оширилди?\n- 15 фоизга.\nОзодлик: Демак¸ ҳозир 1 литр бензин қанча бўлди ?\n- Масалан 80 бензиннинг бир литри 920 сўм турарди. Мен налогни қўшмасдан айтаяпман. Ҳозир 1075 сўм бўлди. 91-92-93 бензинлар 1205 сўм бўлган.\nОзодлик: 95 чи?\n- 95 ҳозир 1355 сўм бўлди. Дизел топливоси 1075 сўм бўлган. Бу оддийсиники. Яна Эко деган сифати яхши дизел топливо бор. Уники 1125 сўм бўлган, деди “Ўзнефтмаҳсулот” акциядорлик компанияси ходимаси.\nЮқорида тилга олинган нархларга ҳали истеъмол солиғи қўшилмаган. Амалдаги қонунларга кўра, бензин ва дизел ёнилғисини аҳолига сотишда жисмоний шахслардан истеъмол солиғи чегириб қолинади.\nЎзбекистон Вазирлар Маҳкамасининг 2009 йил 30 декабрдаги 337 –сонли қарорига кўра, айни солиқ ҳар бир литр учун 145 сўмни ташкил қилади.\nДемак, эндиликда ҳар бир литр бензинни қуйидаги нархларда харид қилиш мумкин:\nAi-80 автобензини – бир литри 1220 сўм\nAi-91 автобензини – бир литри 1350 сўм\nAi -92 автобензини – бир литри 1350 сўм\nAi-93 автобензини – бир литри 1350 сўм\nAi-95 автобензини – бир литри 1500 сўм\nDizel ёнилғиси – бир литри 1220 сўм\nEKO Dizel ёнилғиси – бир литри 1270 сўм\n“Ўзнефтмаҳсулот” акциядорлик компанияси ходимаси сўнгги икки йил давомида бензин нархининг оширилмаганини айтар экан, айни пайтда маҳсулот таннархларининг ошиб кетиши бензин нархини кўтаришга сабаб бўлганини айтади.\n- Охирги мартасида 2008 йил 15 сентябрда ошган эди. Деярли икки йилча ошмасдан туриб¸ мана энди ошди.\nОзодлик: Ҳозир нимага оширилди?\n- Чунки ҳамма нарса ошиб кетаяпти. Таннархи ошиб кетди заводлардаги ишлаб чиқаришнинг. Бу орада оладиган нефтнинг нархи ошди. Импорт бўйича олинадиган нефт олдин арзон бўларди. Ҳозир унинг ҳам пластик бўйича нархи жаҳон бозорида ҳам ошиб кетди. Шунинг ҳисобига ошдида бензин нархи. Биласизми заводлар монопол корхонага киради. Уларнинг қилаëтган ҳақиқий харажатлари декларацияда нархни белгилагандагига қараганда ошиб кетганда. Энди ошириш бўйича аввал Молия вазирлигига тақдим қилинади янги ҳисоб-китоблар. Шунга қараб туриб Молия вазирлиги ҳукуматга таклиф билан чиқади. Нарх шу орқали оширилади, дейди “Ўзнефтмаҳсулот” акциядорлик компанияси ходимаси.\nЎзбекистонда миллий валюта - сўм кундан кунга қадрсизланиб бораётгани баробарида кун кечириш ҳам қимматлашиб бораётгани сир эмас.\nШундай бир шароитда бензиннинг қимматлагани аксар кўпчилик чўнтагига жиддий таъсир кўрсатмай қолмади.\nЎзбекистонлик мустақил кузатувчи Жаҳонгир Шосалимов фикрича, бензин нархи оширилиши иқтисодий ҳаётнинг жуда кўп жабҳаларига салбий таъсир қилиши натижасида аҳолининг турмуш даражаси яна пасаяди.\n- Ўзбекистонда бензин бошқа соҳаларни¸ масалан қишлоқ хўжалиги¸ транспорт¸ аҳолига ҳар хил хизматлар кўрсатиш каби кўплаб соҳаларга жуда катта таъсир қилади. Чунки бензиннинг ўзи баҳони шакллантирувчи манба ҳисобланади. Албатта¸ бу қишлоқ хўжалигининг ўзида буғдой бўладими¸ пахта бўладими¸ мева-сабзавот бўладими – буларнинг ҳаммаси транспорт билан боғлиқ. Яъни даладан шаҳарга келгунча ўз ўзидан нарх ошиб кетади. Мисол учун¸ пиëз оласизми¸ картошками¸ ҳаттоки гўштми. Шунинг учун бензинга бўлган баҳонинг ошиши барча нарса баҳосининг икки- уч баробарга ошишига сабаб бўлади. Бундан ташқари¸ жамоат транспорти ошади. Шахсий таксилар ҳам қимматлайди. Бу деган сўз аҳолининг турмуш даражаси яна пасаяди¸ дегани, дейди Жаҳонгир Шосалимов.\nКейинги йилларда аҳоли нарх-навонинг ой сайин кўтарилишига кўникиб ҳам улгурди.\nЎзбекистонда нарх-навонинг оширилиши мунтазам кўриниш касб этишини қуйидаги рақамлардан ҳам билиш мумкин. Мана бу рўйхатда ярим йил ичидаги қимматлаш манзараси акс этган¸ холос:\nЖорий йилнинг 1 январидан бошлаб, ҳар литр бензинга солинадиган солиқ ставкаси 25 сўмга оширилди.\n1 январдан бошлаб, алкогол ва тамаки маҳсулотлари ишлаб чиқариш акциз солиғи 25-50 фоизга ошди.\n1 февралдан бошлаб хорижга жўнатиладиган почта жўнатмаларининг нархи 50 фоизга, хат жўнатмалари нархи эса 100 фоизгача оширилди.\n1 февралдан бошлаб Ўзбекистонда иссиқ ва совуқ сув¸ иссиқлик таъминотига нарх 20 фоизга ошади.\n24 мартдан бошлаб GM-Ўзбекистон қўшма корхонаси ишлаб чиқараëтган автомобиллар нархи 10-17 фоизга кўтарилди.\n1 апрелдан бошлаб Ўзбекистонга киритилаётган барча турдаги автомобилларга қўйилган бож солиқ ставкалари яна 10 фоизга оширилди.\n1 апрелдан бошлаб Ўзбекистонда электр энергияси тарифлари 8,8 фоиз, табиий газ учун тўловлар 22 фоиз ва жамоат транспортида йўл кира ҳақи қимматлади.\n1 июнидан бошлаб Ўзбекистонда стационар телефонлар учун тўланадиган ҳақ шаҳарликлар учун 8,3 фоизга, қишлоқ жойларда яшовчилар учун эса 10 фоизга ошди.\n1 июлдан бошлаб эса бензин ва дизел ёнилғиси 15 фоизга қимматлади.


Мамлакатимизда кейинги йилларда бошқа соҳалар қатори аҳолини узлуксиз электр энергияси билан таъминлашга ҳам катта эътибор қаратилмоқда. Президентимизнинг «Ўзбекистон Республикасида электр энергетика тармоғини янада ривожлантириш ва ислоҳ қилиш стратегияси тўғрисида»ги қарори соҳа ривожида муҳим қадам бўлди дейиш мумкин.\nЎзбекистон Республикаси Президентининг 2016 йил 23 ноябрдаги “2017-2021 йилларга мўлжалланган паст кучланишли электр тармоқларини модернизация қилиш ва янгилаш дастури тўғрисида”ги, шунингдек, "Обод қишлоқ" дастури ижроси бажарилиши юзасидан “Тошкент ҳудудий электр тармоқлари корхонаси” АЖ томонидан аҳолига узлуксиз электр энергиясини етказиб беришда жорий йилнинг бошидан қатор амалий ишлар қилинди.\nХусусан, Тошкент туманининг аҳоли кўп истиқомат қиладиган “Тинчлик” МФЙ ҳудудида 3,1 км, “Гултепа” МФЙда 2,5 км узунликликдаги электр узатиш тармоқлари янгиланди, трансформатор пунктларида мукаммал таъмирлаш ишлари амалга оширилди.\nАйни пайтдап туман истеъмолчиларига электр энергиясини барқарор етказиб бериш ҳамда нимстанция қурилмаларини соз ҳолатда ишлаши учун капитал, жорий таъмирлаш, модернизация ва қайта таъмирлаш ишлари олиб бориляпти. Бу борадаги ишларни бажариш учун “Тошкент ҲЭТК” АЖ томонидан барча зарур электр ускуналар, темир-бетон таянчлар, СИП кабеллар етказиб берилиши таъминланмоқда.\n“Тошкент ҲЭТК” АЖ матбуот хизмати.\nApr ЭЛЕКТР ЭНЕРГИЯСИ ТАЪМИНОТИДА ТИКЛАНИШ ИШЛАРИ ДАВОМ ЭТМОҚДА\nApr ХАЛҚИМИЗГА ХИЗМАТ ҚИЛИШДАН ЧАРЧАМАЙМИЗ\nApr ХАЛҚ САЛОМАТЛИГИ ВА ЮРТ ФАРОВОНЛИГИГА МУНОСИБ ҲИССА\nApr МАМЛАКАТИМИЗ ЭНЕРГОТИЗИМИ БАРҚАРОР ИШЛАШИ БАРЧАМИЗГА БОҒЛИҚ


Туркияда яна бир ўзбекистонлик ўлдириб кетилди - Zamin.uz\nТуркиянинг Истанбул шаҳрида 23 февраль куни ўзбекистонлик фуқаро қасддан баданга ўткир тиғли жисм билан оғир тан жароҳати олиб, вафот этди. Бу ҳақда Ўзбекистоннинг Туркиядаги Бош консулхонаси матбуот хизмати хабар берди.\nТаъкидланишича, ўзбекистонлик О.Б.га нисбатан 23 февраль куни қасддан баданга ўткир тиғли жисм билан оғир тан жароҳати етказиш жинояти содир этилган. Бунинг оқибатида у олган тан жароҳатлари туфайли Истанбул шаҳрининг Башакшеҳир давлат шифохонасида вафот этган.\nҚайд этилишича, ҳолат Ўзбекистоннинг Истанбулдаги Бош консулхонаси томонидан қатъий назоратга олиниб, Туркиянинг ваколатли органлари томонидан терговга қадар текширув ҳаракатлари олиб борилмоқда.\nШу билан бирга, Бош консулхона томонидан жасадни Ўзбекистонга дафн қилиш учун барча зарур бўлган ҳужжатлар расмийлаштирилиб, марҳумнинг оила аъзоларига керакли ҳуқуқий ёрдам кўрсатилган. «Замин» янгиликларини «Вконтакти»да кузатиб боринг\n10-04-2020, 00:20, Дунё\n7-04-2020, 11:00, Дунё\nПаркентда 28 ёшли аёл ўзига гап отган нотаниш йигитни пичоқлаб ўлдириб қўйди\n12-02-2020, 17:00, Дунё\n6-02-2020, 11:13, Дунё\n30-06-2019, 18:13, Дунё\nРоссияда севгилисига 24 марта, унинг онасига 29 марта оғир тан жароҳати етказган ўзбекистонлик йигит суд қилинди\n25-08-2017, 17:13, Дунё\nЯнгиликлар » Дунё » Туркияда яна бир ўзбекистонлик ўлдириб кетилди


Ўзбекистон Республикасининг «Одам савдосига қарши курашиш тўғрисида»ги қонунида «одам савдоси» тушунчаси «ёллаш», «ташиш», «топшириш», «қабул қилиш» қилмишлари маъносида берилган.\nМақсади: жиноятчининг бошқа шахслар орқали пул ёки бошқа моддий бойликларга эга бўлиш.\nа) одамлардан фойдаланиш мақсадида уларни жисмоний куч ишлатиш, руҳий таъсир кўрсатиш, алдаш, фирибгарлик қилиш йўли билан ўғирлаш;\nб) ўғирланган ёхуд алданган одамларни ёллаш, ташиш, топшириш, яшириш ёки қабул қилиш;\nв) шахснинг моддий қийин аҳволга тушиб қолганидан фойдаланган ҳолда уни моддий манфаатдор қилиш йўли билан ўзига оғдириб олиш;\nг) одам савдосига қулай шарт-шароит яратиш мақсадида ҳокимият ваколатини суиистеъмол қилиш;\nд) одам савдосини амалга ошириш учун фоҳишалардан фойдаланиш;\nе) болалар ва аёллардан одам савдосида фойдаланиш учун уларнинг яқинларини (ота-онаси, ҳомий ёки васийлари, эри ёхуд хотини ёки бошқа яқин қариндошларини) пул эвазига оғдириб олиш;\nж) инсон органлари ёки тўқималарини ажратиб олиш;\nз) инсонни эрксиз ёки қуллик ҳолатига туширадиган хатти-ҳаракатларни содир қилиш тушунилади.\nМазкур жиноятнинг яна бир хавфли жиҳати шундаки, ҳозирги даврда бутун дунёда одам савдоси билан шуғулланадиган уюшмалар ёки гуруҳларнинг жиноий фаолиятини амалга ошириш учун қулай йўллар мавжуд. Жиноий уюшма ва жиноий гуруҳлар ўз олдига алдаш йўли билан ёлланган, кейинчалик сотиб юборилган ва сотиб олинган инсонларни шаҳвоний хизматлар кўрсатишда, оғир ишлаб чиқаришларда, қишлоқ хўжалигида текинга ишлатишга мажбур қилишни мақсад қилиб қўяди.\nЎзбекистон Республикасида одам савдоси жиноятидан жабр кўрганлар 2005 йилда 393 кишини, 2006 йилда 584 кишини, 2007 йилда кўрсаткич 1124 кишини ташкил этган. 2008 йилда эса бу кўрсаткич 2941 кишини, яъни бир йилда 100 фоиздан ошганлигини кўришимиз мумкин.\nЎзбекистон Республикаси ИИВ Тергов тизимларида икки йил (2006-2007 йиллар) мобайнида Жиноят кодексининг 135-моддаси асосида, 543 та айбланувчига нисбатан 515 та жиноят ишлари тергов қилиниб, улар бўйича 1708 та шахс жабрланувчи сифатида қайд этилган.\n«Оммавий маданият» — поп-маданият — жамиятда аҳолининг кенг қатламлари орасида ёйилиб, устувор бўлган маданият. У ўз ичига маиший ҳаёт, қизиқишлар (спорт, поп-мусиқа), оммавий ахборот воситалари кабиларни олади. Оммавий маданият моҳиятига кўра аҳоли аксарият қисмининг ҳаётини ташкил этган воқеа-ҳодисалар, интилишлар ва эҳтиёжлар билан тўлиб тошган. Оммавий маданият кўпчилик эҳтиёжига мўлжалланган бўлиб, бу шакл ва мазмуннинг стандартлашгани, шунингдек, тижорат нуқтаи назаридан муваффақиятга қаратилганликни тақозо этади.\n«Оммавий маданият» ХIХ аср охири — ХХ аср бошида шаклланди. Оммавий ахборот ва коммуникация (радио, кино, телевидение, кўп нусхали газеталар, суратли журналлар, кейинчалик Интернет)нинг жадал ривожи бунга сабаб бўлди. Маънавий, маданий товарларни ишлаб чиқариш индустрияси пайдо бўлди. Бироқ аҳолининг функционал билимида — кўтарилиш, маънавиятида эса пасайиш кузатила бошлади.\nҲаёга қарши маданият\n«Оммавий маданият» аёлнинг оналик бахтини, юксак инсоний туйғуларни мадҳ этмайди. Унинг журнал, «кўпик опералар», прайм-тайм телекўрсатувларида бемаъни ишқий саргузаштлар, ёш аёллар мустақиллиги (ёлғизлиги) мадҳ этилади. Нима қилиш мумкин?\nБарча динлар, миллий маданиятлар ўсмир қизларга «Ўзингни бокира тут. Асра», деб келди. «Оммавий маданият» эса шахсий манфаатларнинг устуворлиги, ахлоқсизлик, худбинликни тарғиб этмоқда. Ёшларимизни ҳам йўлдан уришга уринмоқда. Беихтиёр ХV асрда яшаб, ижод этган нотиқ ва олим Ҳусайн Воиз Кошифийнинг ҳаё ва андиша ҳақидаги фикрлари ёдга келади. Ана шунда бу хислатлар қиз-аёлларни безайдиган нафис туйғулар эмас, балки муҳим мафкуравий, ижтимоий сиёсий, маданий омиллар экани аён бўлади. «Ҳаё ва андиша, — деб ёзади аллома, — дунёда тартиб сақлашнинг муҳим шартларидан бири ҳисобланади. Ҳаё йўқолса, ҳеч кимда виждон қолмайди, (у ҳолда) дунёда тартиб бузилади, кишилар бир бирларига бефарқ қарайдиган бўладилар» («Ахлоқи Муҳсиний»).


Вазирлар Маҳкамасининг 2013-2015 йилларда Қашқадарё вилоятида туризм соҳасини ривожлантириш борасидаги қарори босқичма-босқич амалга оширилмоқда.\nҚарор асосида тасдиқланган Дастурга кўра, Миришкор туманидаги «Ачинкўл» сув ҳавзаси атрофини ободонлаштириш, дам олиш масканига айлантириш мўлжалланган. Бу жойда балиқ овлаш, скутерда сузиш ташкил қилинади, ўтов уйлар барпо этилади. Ҳозир замонавий меҳмонхона, автомобиллар тўхташ жойи, мобил алоқа маркази, сув ҳавзаси қуриб битказилди.\nУмуман, ўтган йили 1,2 миллион долларлик 3 муҳим лойиҳа амалга оширилган бўлса, 2014 йилда 52 миллион долларга яқин 44 лойиҳа режаси тузилган. Улар қаторига янги меҳмонхоналар қуриш, борларини таъмирлаш, 43 тарихий-маданий обидаларни тиклаш ва бошқалар киритилган.\nХуллас, Дастур доирасида жами 109 миллион доллар миқдорида инвестиция ўзлаштирилиши кўзда тутилган. Дастур тўла амалга жорий этилгач, 2015 йил охирига бориб туристик хизматлар ҳажми 1,5 бараварга ошади.


Веналарнинг варикоз кенгайиши: аломатлари, сабаблари ва профилактикаси - www.Voydod.net\nБиринчи босқич – ёқимсиз ҳислар ваоғриқ бўлмайди, фақат веналарнинг чиқиб қолгани, қизил “юлдузчалар” ва сонлар ёки болдирларда томиртўрларини кўриш мумкин, кечга яқин оёқларнинг енгил шишгани ҳис этилади.\nИккинчи босқич – болдир ватовон суягини бирлаштирувчи бўғимда кўзга ташланадиган шишлар асосан кечқурунлари ва юкламалардан кейинпайдо бўлади, кечаси болдир мушаклари тортишиши, увушиб қолиши, санчиши, жимирлаши сезилади.\nУчинчибосқич – оёқ шишлари кўзга ташланади, терида ва тери ости бириктирувчи тўқималарида қотган жойларшаклланади, пигментация, дерматитлар пайдо бўлади, қичиш ва шишиш ҳисси пайдо бўлади.\nТўртинчи босқич –оёқ терисида трофик яралар ҳосил бўлади.\nАгар оёқларингизда оғирлик ҳис қилсангиз, оёқларингиз шишса,агар тизза остида, тўпиқда ёки болдирда кўплаб томир “юлдузчалари”, веналарнинг варикоз кенгайишиникўрсангиз, мутахассисга мурожаат қилинг. Вена томирларини УТТдан ўтказиш натижалари веналарни даволашусулини белгилашда ёрдам беради.\nТомирлар варикоз кенгайишининг у ёки буаломатлари ривожланган мамлакатлар аҳолисининг 70% да учрайди. Бу касалликка асосан аёллар мойил бўлади.Уларда варикоз 25-45 ёшлар оралиғида пайдо бўлади, эркакларда эса – 45-50 ёшларда. Ушбу хасталик ўзинингасоратлари билан хавфлидир. У ҳар тўртинчи беморда 10 йилдан сўнг ногиронликка олиб келади.\n- ўтроқ ҳаёт тарзи ёки оёқларда тикка туриб ишлаш (сартарошлар ва сотувчилар); - ортиқчавазн; - оғир юк кўтариш; - ҳомиладорлик, балоғатга етиш давридаги гормонал ўзгаришлар; - гормоналконтрацептивларни қабул қилиш;- томирларни сиқувчи, танага ҳаддан ташқари ёпишиб турадиган кийимлар(ёпишиб турувчи жинси шимлар, қалин колготкалар, чулкилар, гольфилар ва резинаси сиқиб турувчи пайпоқлар,тўпиқни сиқувчи боғичли пойабзал); - оёқларни чалиштириб ўтириш; - кашандалик. Профилактика\n- агарузоқ вақт тикка туриш ёки ўтиришингизга тўғри келса, қулай вақт топилиши билан оғирликни оёқ учидан товонгава товондан оёқ учига ҳамда бир оёқдан иккинчисига туширинг; - қон фаолроқ айланиши учун имконияттопилганида зинапоядан юқорига ва пастга югуринг; - паст пошнали пойабзал кийинг – унинг баландлиги 4см дан ошмаслиги керак, кечки базм туфлиларининг пошнаси эса – 6 см дан кўп бўлмагани маъқул; - бўшвақтингизда оёқларни бироз кўтарган ҳолда ётинг (улар юрак сатҳидан 15- 20 см баландликда бўлиши керак); -энг яхши профилактика воситаларидан бири – бу даволовчи трикотаж. Уни албатта кийиб юринг!


Жаҳмийларнинг асосий эътиқодлари\nBy Муҳаммад Ҳабибуллоҳ on 05/17/2016 АҚИДА ДИНЛАР ВА ОҚИМЛАР ЖАҲМИЙЛАР\nЖаҳмийларнинг эътиқод масаласида бир қанча хато фикрлари бор. Уларнинг барчасини бир мақолада ёритиш имконсиз, албатта. Лекин бугунги мақоламизда уларнинг бузуқ эътиқодларининг энг асосийларини қисқача айтиб ўтамиз:\nИймоннинг моҳияти масаласидаги хатолари: жаҳмийлар Аллоҳ таолога иймон келтириш – фақат У зотни танишдан иборатдир, дейишади. Шунингдек, Аллоҳ таоло бандаларига Ўз зоти билан яқин туради, деб эътиқод қилишади.\nАллоҳнинг исм ва сифатлари масаласидаги хатолари: жаҳмийлар Аллоҳ таолонинг барча исм ва сифатларини инкор қилишади. Уларнинг фикрича, Аллоҳ таолонинг барча исм ва сифатлари мажозий маънодаги исм ва сифатлар бўлиб, ҳақиқий маънодаги исм ва сифатлар эмас. Шунингдек, Қуръони Каримни ҳам Аллоҳ таолонинг каломи – сўзи эмас, балки У зотнинг мақсадини ифодалаш учун яратилган сўзлар, деб эътиқод қилишади.\nҚазо ва қадар масаласида: улар бандалар ўз ишларини ихтиёрий равишда қилишларини инкор қиладилар. Шунингдек, жаҳмийларга кўра, мўмин киши ҳар қанча гуноҳ иш қилса ҳам бу унинг иймонига путур етказмайди ва у дўзахга ҳам кирмайди.\nҚиёмат куни ҳақида: жаҳмийлар қиёмат кунида бўладиган бир неча ишлар, жумладан, сирот кўприги, мезон, Аллоҳ таолони кўриш, қабр азоби каби ишларга иймон келтиришмайди, жаннат ва дўзахнинг абадий эканига ҳам ишонишмайди.\nАбулҳасан Ашъарий роҳимаҳуллоҳнинг айтишича, жаҳмийлардан фақат Жаҳм ибн Сафвон жаннат ва дўзахни абадий эмас, деган. Уламолар жаҳмийларнинг барча бузуқ эътиқодларига раддия берганлар. Биз келгусида жаҳмийларнинг асосий бузуқ эътиқодларини батафсил ёритишга ҳаракат қиламиз, иншааллоҳ.\nAvvalgi maqolaКатта ширкнинг турлари\nKeyingi maqola Пешиндан олдинги тўрт ракаатнинг қазоси қачон ўқилади?


Ўзбекистон касаба уюшмалари Федерациясининг Фарғона вилоят Кенгашида Ўзбекистон Республикасининг Давлат Мадҳияси қабул қилинганлигининг 29 йиллиги муносабати билан тадбир ташкил этилди. Тадбирда вилоят Кенгаши аппарати ходимлари, тармоқ Кенгашларининг масъул раҳбарлари, туман, шаҳар Кенгашлари раислари иштирок этишди.\nТаъкидланганидек, 1992 йил 10 декабр “Ўзбекистон Республикасининг Давлат мадҳияси тўғрисида”ги Ўзбекистон Республикаси Қонуни қабул қилинган. Қонунда мадҳиямиз давлат суверенитетининг рамзи, унга катта эҳтиром билан қараш ҳар бир юртдошимизнинг ватанпарварлик бурчидир деб белгилаб қўйилган. Ўзбекистон фуқаролари, шунингдек, мамлакатимизда яшаб турган бошқа шахслар ҳам мадҳиямизни ҳурмат қилиши шартлиги алоҳида белгиланган.\nЎзбекистон Республикаси мадҳияси фуқароларда, айниқса ёшларда Ватанга муҳаббат, бой тарихимизга, миллий ўзлигимизга чуқур ҳурматни шакллантиришда, фарзандларимизнинг ҳар томонлама баркамол ва етук инсонлар бўлиб вояга етишида муҳим тарбиявий восита бўлиб хизмат қилмоқда.\nЎзбекистон касаба уюшмалари Федерациясининг Фарғона вилоят Кенгаши (https://t.me/kasabafar)\n“14-январ “Ватан ҳимоячилари куни”\n12 Yan, 2019\nБошланғич ташкилотда Конференция бўлиб ўтди\nАввалги «Менинг Президентим» ижодий ишлар танлови давом этмоқда.


Kutubxona - Nazar Eshonqul. «Samoviy zavq lazzati» / Kiril\nSiz shu sahifadasiz: Nazar Eshonqul. «Samoviy zavq lazzati» / Kiril\nАсар номи «Самовий завқ лаззати»\n«Ўзбекистон адабиёти ва санъати» газетасининг 2003 йил 7-сонидан олинди\n«Самовий завқ лаззати»\n— Келинг, суҳбатимизни адабиётнинг жамият ҳаётидаги вазифасидан бошласак...\n— Адабиёт, умуман, санъат — миллатнинг қалби, руҳи, кўнгли. Санъатга эътиборсизлик миллат кўнглини менсимаслик билан баробар. Мен чинакам санъат ҳақида гапираяпман. Битта олди-қочди китоб ёзиб, ёки уч-тўртта чучмал қўшиқ айтиб, ўзини санъаткор деб юрганларга бу гапнинг алоқаси йўқ. Умуман, бадиий деган сўзни эҳтиёт бўлиб қўллаш керак. Гарчи, барча адабий-бадиий асарларга шундай нисбат берилса-да, мен Навоий, Бобур, Машраб, Қодирий каби улуғларнинг асарларини бадиий асар деб ҳисоблайман.\n— Бу жуда юқори мезон эмасми?\n— Йўқ. Йигирманча асрда минглаб номда, миллионлаб нусхада «бадиий асарлар» чоп этилди. Xўш, бугун қайси бири даврнинг синовига дош бериб, сизу бизга эстетик завқ бера олаяпти? Бармоқларингизнинг ҳаммасини санаб ўтирманг, барибир ортиб қолади.\n— Бу сизнинг шахсий хулосангизми? Ахир, бугунги дарсликларнинг ўзига қанчадан-қанча ижодкорлар киритилган?\n— Дарсликлар таълимий аҳамиятга эга. Бундай қўлланмалар санъатдаги эстетик талабларга тўла мос келиши шарт эмас. Дарсликлар дастлабки дидни тарбиялайди, юксак дидни эмас. Юксак дидни муҳит тарбиялайди. Кейин одамнинг, ўқувчининг ўзи дидини тарбиялайди. Дид масаласи тафаккур даражаси билан боғлиқ бўлгани учун уни пасайтиришга, саёзлаштиришга ҳеч кимнинг ҳаққи йўқ. Зиёлилар ана шу дидни сақлаб қолиш учун масъулдирлар.\n— Бугун дидни нималар кўтараяпти, нималар саёзлаштираяпти, деб ўйлайсиз?\n— Кўтараётганларга раҳмат. Лекин, агар китоб дўконларига борсангиз, дидимиз қай даражада эканини билиб оласиз. Аксарият одамлар Навоийни, Бобурни ёки жилла қурса, «Жаҳон адабиёти» журналини эмас, олди-қочдиларни, бир аёлнинг алданиб қолиши-ю, фоҳишанинг бошидан кечирганларини, ўғри ёки мафиянинг саргузаштларини талашиб сотиб олишади. Шунинг учун айнан шундай китоблар нашри кўпайди. Улар иқтисодий маънода ўзини оқлаб, ноширга фойда келтираяпти, бошқа бир томондан эса умумий дидни саёзлаштиришга хизмат қилаяпти. Ўша китобларнинг айримларида тилнинг авра-астари ағдариб ташланган. Тил жозибаси умуман йўқ. Агар уни ўқиётган ўқувчи шу асарларнинг тилидан ўрнак олса, унда эртага тил соҳасидаги ташвишларимизни тасаввур қилаверинг. Умуман, бугунги бор гапни айтиш керак: биз кенг ўқувчилар оммасининг дидини шундай асарларга бериб қўйдик. Бу сўзни муқаддас билган барча адабиётчилар учун хавотирли ҳолдир. Бадиий сўз соҳиблари майдонни шундай асарларга бериб қўйгани учун, аввало, уларнинг ўзлари айбдордир.\n— Балки, шундай асарларни нашр қилмаслик керакдир?\n— Назорат ўрнатиш керак, албатта. Лекин биз бозор даврида яшаяпмиз. Талабга қараб таклиф бўлади. Мен ноширлардан эмас, кўпроқ ўзимиздан хафа бўламан. Демак, оммавий дидимиз шу даражада экан-да, деб.\n— Дидни фақат китоблар пасайтираяпти, деб ўйлайсизми?\n— Йўқ. Бу соҳада ташвишимиз анча катта. Xусусан, қўшиқчилигимиз. Энг ачинарлиси, қўшиқнинг оммавийлик эҳтиёжи катта. Лекин бугун эшитаётган қўшиқларимизнинг ярмини эшитмасак ҳам ҳеч нарса йўқотмаймиз.\n— Балки ёзувчилар ёзмай қўйгани учун ҳам саёз асарлар кўпайиб кетгандир?\n— Бу бир сабаби. Асосий сабаби чинакам адабиётни тарғиб қилолмаётганимизда. Биз ҳамиша ўқувчиларга тижорат адабиёти билан ҳақиқий адабиётнинг фарқини тушунтириб туришимиз керак. Чунки навоийхонлик, бедилхонлик, машрабхонлик қилган оталаримиз диди билан бундай бугунги енгил-елпи асарларни ёпирилиб ўқиётган ўқувчилар диди ўртасидаги фарқни тасаввур қилиб кўринг. Бедилнинг битта рубойиси ҳақида бутун бир катта фалсафий шарҳ ёзса бўлади. Лекин тижорат асарларининг ўнтасини жамласангиз, ҳатто бир варақ ҳам аҳамиятли фикр ёзолмайсиз. Чунки бу асарлар дидга эмас, кўпроқ сотишга мўлжалланган. Бу бутун дунёга, айниқса, ривожланган мамлакатларга ҳам хос муаммо. Дейлик, Фолкнерни Америкада жуда кам одам ўқийди. Кам одам билади. Кам нусхада чоп этилади. Лекин уни Америка энциклопедиясида Америка маданиятининг бир қисми, Америка адабиёти фахри деб ёзиб қўйишган. Ҳақиқий адабиётга баҳо берилаётганда тижорат асарларидан фарқлаб турувчи мезонга ҳамиша амал қилишади. Асарлари миллион нусхада босилаётган тижоратчи-ёзувчига ҳеч қачон ҳақиқий ёзувчига берилган нисбат берилмайди. Мана шунинг ўзи тарғибот.\n— Бу фикрлар адабиётнинг ижтимоий вазифасини бирламчи қилиб қўймайдими?\n— Ҳар қандай адабиёт ўз даврининг маҳсули. Асар ёзилаётган даврини у ёки бу жиҳатдан акс эттиради. Адабиётдаги мавзулар ҳам барибир ўз замонасининг тафаккуридан, яшаш тарзидан келиб чиқиб ёзилади. Фақат даҳолар ўз даврида туриб, ўз даври кечинмаларини адабий эҳтиёжга айлантира олади. Адабиётнинг ижтимоий вазифаси шунда кўринадики, узоқ эмас, XX аср адабиёти XX аср тафаккури ва ижтимой ҳаётнинг янгиланишига таъсир ўтказди. Дейлик, Кафка асарларидаги «изтироб» ва «Жазо колонияси»ни ўша пайти сезишмаган, ижтимоий тафаккур унга бир аламзадалик инъикоси сифатида қараган бўлиши мумкин. Бироқ Кафканинг ўлимидан сўнг бутун дунё коммунистик ва фашистик колонияларнинг даҳшатларини ўз кўзлари билан кўрдилар. Шундан кейин бутун дунё бирданига Кафкани ўқий бошлади. Тасаввур қилингки, Кафка тириклигида уни ёзувчи сифатида фақат ўртоқлари тан оларди. Ижтимоий тафаккур Кафка таҳлил қилган масалаларга дуч келгач, адабиётнинг улкан вазифаси борлигини гўё англадилар.\nАдабиёт келажак ва инсон хақидаги гўзал изтироблар ва қайғулар акс этадиган ҳамда инсоннинг тафаккурини бу изтироблардан бетиним халос бўлишга ундайдиган бир восита. Адабиёт одамни озод бўлишга ундайди. У чақирмайди, у ичдан, ҳис-туйғуларга таъсир этиш орқали ундайди. Шу сабабли ҳар бир давр ижодкори олдида ўз даври қаҳрамонини яратишдек буюк масъулият доимо мавжуд. Ўз даврининг одами қандай ўйлаётгани, қандай яшаётгани, қандай фикрлаётгани, нимадан изтироб чекаётгани, нима уни қийноққа солаётгани, унинг ички дунёси қандай экани ҳамиша ижодкорнинг олдидаги асосий вазифалардандир.\nТасаввур қилайлик, бугунги ёшлар жиноятчи тўдалар хақидаги ёки уларга маълум маънода хайрихоҳ бўлиб ёзилган адабиётни ўқияпти ва давр қаҳрамонлари шулар деб ўйлаяпти. Бу одамларнинг дунёқарашлари ва яшаш тарзлари уларнинг онгига таъсир этади. Ҳақиқий адабиётни тушунмаган ёшлар бу одамларни давр қахрамонлари сифатида қабул қилади. Бугунги ўқилаётган ва ўзини адабиёт намунаси деб атаётган аксарият асарлардан чиқадиган хулоса бу. Яъни, доимо гўзалликни, эзгуликни, Ватанни ва миллатни тараннум этиб келган адабий дид кимнинг қўлида, деган саволга жавоб топиш вақти келди. Гап адабиётни теран тушунадиган зиёли хақида бораётгани йўқ. Гап омманинг адабий диди қандай асарларнинг йўриғида эканлигида.\nАгар ҳазрат Навоий асарларини ёшу қари ўқиб, ТАҲЛИЛ ҚИЛИБ, унинг маъноси ва фалсафасига етадиган даражада бўлганда бу гапларга ўрин қолмасди. Табиийки, ўзини адабиёт намунаси сифатида намоён этаётган асарларнинг ўрни ҳам аниқ бўларди. Лекин бугун айнан олди-қочди асарларга мос дид оммавий дидга айланаяпти. Шунинг учун ҳам бугун адабиётга ижтимоий буюртма тушяпти: шу Ватанга мансуб ва шу миллат учун қайғураётган, шу миллатнинг азалий анъаналарини, миллат қиёфасини сақлаган, ўзини келажак олдида, эзгулик олдида масъул деб билган қаҳрамон яратиш...\nХуллас, ҳар бир ижодкор адабий дидни юксак даражада сақлаб қолиш ҳақида қайғурадиган пайт келди. Буни тадбирлар ўтказиб ёки декларатив қаҳрамонлар яратиш билан ҳал этиб бўлмайди. Шу маънода дид учун ҳаммамиз масъулмиз. Дидни саёз беллистристика қўлидан олиб қўйиш ижодкорнинг ва адабиётнинг энг катта ижтимоий вазифасидир. Шу билан бирга, масалани бундай қўйиш ҳам аслида нотўғри. Биз адабиётнинг ўзимиз истагандай ижтимоий вазифа бажаришини истаймиз. Масала шундаки, биз ўз эҳтиёжимизга қараб, адабиётдан у ёки бу вазифани бажаришни талаб қилаяпмиз. Ўзимизга айни пайтда зарур нарсани талаб қилаяпмиз. Биздан бугун одамларни олдинга бошлайдиган адабий асарлар ёзиш талаб қилинаяпти. Бу ижтимоий эҳтиёж. Бу эҳтиёжни бадиий асар — санъат асари билан қондириш керак. Лекин бу эҳтиёжни адабиётнинг бош вазифасига айлантирмаслик керак. Бу эҳтиёж бугуннинг бош вазифаси. Эртага адабиётга бўладиган эҳтиёж ўзгаради.\n— Сизнинг асарларингизда шоирона руҳ кучли. Буни ўзингиз қандай изоҳлайсиз?\n— Буни ўқувчилар изоҳласин. Мен ўзимга маъқул шаклда ёзаман. Қолгани ўқийдиганларга ҳавола.\n— Лекин сизни модернга мойил ёзувчи дейишади. Шукур Xолмирзаев ҳам буни сизга айтган экан...\n— Шукур ака билан бу ҳақда гаплашганим эсимда йўқ. Кейин мен ҳеч қачон бир модернча ёзиб қўяй, деб ёзмаганман. Ўзим қандай ўйласам, қандай тушунсам шундай ёзаман. Кейин, нега шу модерн деган атамага ёпишиб олдик, ҳайронман. Мен атамаларни тан олмайман, сўз санъатини тан оламан. Ҳазрат Навоий завқ бергани каби бизнинг тасаввуримизда ўта модернчи бўлган Кафка, Камю, Беккетлар ҳам менга санъат нуқтаи назаридан завқ беради. Мени уларнинг қайси оқимга мансублиги заррача қизиқтирмайди.\n— Демак, ўзингизни модернчи ёзувчи деб ҳисобламайсиз...\n— Йўқ, ҳисобламайман. Менга атамаларнинг мутлақо қизиғи йўқ. Атамалар адабиёцҳуносларга керак, бир-бирлари билан баҳслашиб туришлари учун.\n— Бугунги адабий танқидчиликка муносабатингиз...\n— Бизда адабий танқид йўқ, тақризчилик бор. Адабий танқид бу — фалсафа билан боғлиқ жараён. Фалсафа йўқ жойда адабий танқид бўлмайди. Адабий танқид — асар ҳақида фалсафий фикрлай олиш қобилиятидир.\n— Баъзан ёшлар «Ғарбга тақлид қилаяпти» деган гапларни эшитиб қоламиз...\n— «Ғарбга тақлид қилаяпти» деганлар ҳам ёки тескарисини айтаётганлар ҳам ўзларига маъқул бўлган мавзуни мунозара қилиб ётишибди. Бундай баҳслар кўп бўлган. Адабиёт бундай баҳсларга қараб ривожланмаган. Уни истеъдодлар янгилаган ҳамиша. Истеъдод эса ҳеч кимга мансуб эмас. У ўзига мансубдир. Миллий адабиётни ҳам, жаҳон адабиётини ҳам истеъдодлар янгилайди. Истеъдодлари янгиланаётган адабиёт — бу янгиланаётган жаҳон адабиётидир.\n— Сиз асарнинг яхши-ёмонлигини қандай ажратасиз? Нимасига қараб баҳо берасиз?\n— Адабиёт косибчилик эмас, деган экан Абдулла Қаҳҳор. Бу гапда жон бор. Гўзаллик барча қирраси, барча зарраси, барча томони, барча хусусияти уйғун ҳолда яралади. Айнан шу уйғунликни биз гўзаллик деймиз. Асар ҳам шундай. У уйғунлик мевасидир. Агар ана шу қирралардан ақалли бир томони уйғунлашмаса, бадиий асар деган талабга жавоб бермайди. Адабиётнинг мезони катта. Унга муносиб асар ёзиш масъулияти бор ёзувчи қаламидан ёмон асар яралмайди.\n— Бир мақолангизда «ижод фалсафаси» деган иборани ишлатгансиз. Шуни кенгроқ изоҳлаб берсангиз.\n— Мен ижодни ўрганишга, таҳлил қилишга арзигулик бутун бошли фалсафа деб ўйлайман. Чунки айни ижод лаҳзаси бир мантиқ инкор этилиб, образлар қиёфасида янги дунё пайдо бўлади. Инсон айни ижод қилаётган пайтдагина буюклашади. Ижод намунаси бўлмаган барча нарса ясамаликка, сохталикка, алдовга олиб келади. Чунки ижодгина кишида завқ уйғотади, завқ беради. Ана шу завқ самовий завқдир. Ҳар биримиз ҳақиқий санъат асарига дуч келганимизда шууримизда асардаги гўзаллик билан уйғунлашадиган ҳиссиётлар пайдо бўлади. Аслида бу инсон шуурида ухлаб ётган, ўша илк одам яралган пайтдагина унга киритилган руҳ билан бирга келган, инсон шууридаги ўша самовий ҳаяжонларнинг ибтидосидан дарак берадиган гўзалликни кўриб беихтиёр илкис уйғонишдир. Санъат ана шу самовий ҳиссиётларни уйғотгани учун ҳам самовийдир. Ижод гўзалликни яратиш ва гўзаллик унинг яралиш жараёнидир. Айни шу жараён завқининг Одам Ато яралаётган даврдаги завқ билан уйғунлиги бор. Ижод завқи йўқ барча нарса ясама ва сохтадир. Ижод илоҳий завқ лаззатидир. Мен шунинг учун ҳам ижоднинг ўзини бутун бошли фалсафа, деб ўйлайман.\n— Қаҳрамонларингизнинг миллийлиги нималарда кўринади?\n— Менинг ўзимда кўринади. Мен ўзбекка ўхшайманми? Менда миллий «атрибут»лар борми? Агар мен ўзбек бўлсам, қўрқманг, қаҳрамонларим ҳам ўзбек. Уларни мен ҳеч қайси мамлакатдан олиб келганим йўқ. Улар шу заминда дунёга келган. Фақат улар кўпроқ тасаввурга берилишлари билан ғалатироқ туюлади, холос.\n— Миллийлик яратиладими, пайдо бўладими?\n— Миллийлик мавжуд ҳодиса. Унинг пайдо бўлишига ҳожат йўқ. Ёзувчи уни яратмайди, акс эттиради. Кейин адабиёцҳунослар уни ўрганишади. Аслида ҳаммаси бир бутуннинг турли кўриниши. Бу саволингизга ёзувчидан кўра адабиёцҳунослар боплаб жавоб беришади. Чунки бу саволнинг жавоби ёзувчига кераги йўқ. У бу саволга жавоб топмай ҳам ёзаверади.\nСуҳбатдош: Гулноз Сатторова\n"http://www.kutubxona.com/wiki/index.php?title=Nazar_Eshonqul._«Samoviy_zavq_lazzati»_/_Kiril&oldid=11405" dan olindi


АҚШ Ўзбекистонга коронавирусни эрта аниқлайдиган ускуналар тақдим (...)\nАҚШ Касалликларни назорат қилиш ва профилактикаси марказлари (CDC) Ўзбекистон Соғлиқни сақлаш вазирлигига қиймати 902 минг долларга тенг тиббиёт воситалари ва лаборатория жиҳозларини беғараз асосда тақдим қилди, деб хабар бермоқда «Дунё» АА мухбири АҚШ элчихонаси манбасига асосланиб.\nТақдим этилган воситалар замонавий полимераз занжир реакцияси ускуналаридан фойдаланган ҳолда 25 мингта COVID-19 ни аниқлаш учун тестлар ўтказишга имкон беради. Ушбу технология одам организмида вирусли ДНК мавжудлигини касаллик белгилари пайдо бўлишидан аввал аниқлайди, бу эса соғлиқни сақлаш муассасаларига беморни жуда эрта “изоляция” қилиш ҳамда пандемияни тугатиш учун муҳим бўлган юқиш занжирини узишга имкон беради.\n— COVID-19 пандемияси биз учун умумий душман ва умумий жавобгарликдир. Ушбу ёрдам АҚШ ҳукуматининг Ўзбекистон жамоатчилиги соғлиғини сақлаш йўлидаги таҳдидларга қарши курашда кўмак беришга содиқлиги белгисидир, — деди АҚШ муваққат ишлар вакили Алан Мельцер. — Ушбу шериклик эпидемия бошланишидан анча олдин бошланган ва у тугаганидан кейин ҳам давом этади. Мазкур ёрдам Ўзбекистон Соғлиқни сақлаш вазирлигини коронавирусга қарши курашда қўллаб-қувватлаш учун CDC эълон қилган 2,07 миллион долларнинг бир қисми ҳисобланади. Касаллик авж олар экан, CDC Ўзбекистонга шошилинч тиббий ёрдам марказлари ташкил этиш, чегарадан ўтиш жойларида тиббий кўрикни яхшилаш, клиник ва лаборатория назорати, маълумотлар устида ишлаш ва мулоқотлар занжири кузатуви бўйича онлайн маслаҳатлар ҳам бериб борди.\nАҚШ ҳукумати Халқаро тараққиёт агентлиги (USAID) орқали коронавирусга қарши кураш учун тиббий, лаборатория ва техник кўмак сифатида яна қўшимча 4,2 миллион долларга яқин маблағ тақдим этди. Бугунги кунгача АҚШнинг бу борада Ўзбекистонга кўрсатган умумий ёрдами 6 миллион доллардан ошди.


«Роббим, умматим! Роббим, умматим!» | Azon.uz - Ахборот-таҳлилий портал\n«Роббим, умматим! Роббим, умматим!»\n20:00 15.12.2018 660\nАбу Саид Худрий розияллоҳу анҳу айтадилар: “Ўша кунда жаҳаннамни келтирилса”  ояти нозил бўлганда Расулуллоҳ соллаллоҳу алайҳи васалламнинг ранглари ўзгариб, юзларида билинди ва ҳатто саҳобаларига жиддийлашдилар. Сўнгра: “Менга Жаброил: “Йўқ! Қачонки ер қаттиқ силкинганида. Ва Роббинг (ҳукми) ва фаришталар саф-саф бўлиб келса. Ва ўша кунда Жаҳаннам келтирилса”  оятини қироат қилдирди”, дедилар.\nАли розияллоҳу анҳу айтадилар: Мен: “Эй Аллоҳнинг Расули, у қандай келтирилади?”, дедим. У зот соллаллоҳу алайҳи васаллам: “Уни етмиш минг жилов ила олиб келинади. Ҳар бир жиловни етмиш минг фатишта етаклаб келади. Сўнгра жаҳаннам силжийди. Агар уни ўз ҳолига ташлаб қўйилса, йиғилганларнинг барчасини куйдириб юборар эди. Сўнгра жаҳаннам менга кўриниб: “Эй Муҳаммад, сен билан менинг ишим йўқ. Аллоҳ менга гўштингни ҳаром қилган”, дейди”.\n(У кунда) тирик жон борки, “Ўзим! Ўзим!”, деб қолади. Фақат Муҳаммад соллаллоҳу алайҳи васалламгина: “Роббим, умматим! Роббим, умматим!”, дейдилар.\nМуҳаммад ибн Аҳмад Қуртубийнинг “Ал-Жоме ул-аҳком ул-Қуръон” номли тафсирларидан эркин таржима. 22/282.\nМурод Музаффар ўғли\n “Фажр” сураси, 23-оят.\n “Фажр” сураси, 21-23-оятлар.


21 май 2022, Тошкент вақти: 14:43\nФарёбдаги жанглар давомида олинган сурат.\nАфғонистон армияси мамлакат шимолидаги Фарёб вилоятининг икки туманини ҳукумат назоратига қайтарди.\nАфғонистон Мудофаа вазирлигининг 29 июнда билдиришича, мазкур туманларни ҳукумат назоратига қайтариш учун бир неча кун қақшатқич жанглар олиб борилди.\nЖанглар ортидан Фарёб вилоятининг Паштун Қўт ва Хон Чоҳарбоқ туманлари 28 июнда ҳукумат кучлари томонидан эгалланди. Мудофаа вазирлиги Ғазни ва Паврон вилоятларида ҳам ҳукумат кучлари ғалабаларга эришаётгани ҳақида маълум қилди.\nРасмийлар Қундуз ва Тоҳар вилоятларида ҳам ҳукумат кучлари устунликка эриша бошлаганини иддао қилди.\nАҚШ ҳарбий қўмондонлигининг билдиришича, Толибон айни пайтда 80дан ортиқ туманни назорат қилмоқда. Шу кунларда Тожикистон билан чегарадош Қундуз шаҳри Толибон томонидан қамал қилинган.


Абдулла Қодирий. Қироатхоналаримиз (1920) | www.ziyouz.uz\nБош саҳифа МатбуотЖадид матбуотиАбдулла Қодирий. Қироатхоналаримиз (1920)\nАбдулла Қодирий. Қироатхоналаримиз (1920)\nЧоп этилган 13.04.2014 МуаллифZiyouz.uz\nЭски вақтларда Туркистоннинг иккинчи даражадаги шаҳарларидан бўлған Самарқанд, Хўқанд ва Андижон каби шаҳарларда мусулмон қироатхоналари бўлса ҳам Туркистоннинг маркази бўлған Тошкандда мусулмон қироатхоналари йўқ эди. Туркистоннинг бошқа ерларига кўра Тошкандда зиёли синфи кўб бўлса-да, ўзларинда бўлмағанда биргина бўлсун қироатхона бўлиндира олмовлари қироатхонаға жуда совуқ қарашлариндан — аҳамият бермовлариндан бошқа нарса эмас эди.\nМаданий халқлар ўзларининг энг кичкина қишлоқларинда ҳам бўлмағанда бир-икки қироатхона бўлиндиралар, катта шаҳарларинда, албатга, йигирма-ўттуз қироатхоналари бўладир. Бизнинг Тошкандда биринчи мартаба очилған қироатхона 1918 йилнинг декабиринда бир икки йигитларимизнинг ғайрати ила «Турон» жамиятининг Ориф Клеблеев номинға очилған қироатхонаси бўлди. Лекин биринчи мартаба очилған бу қироатхона яхши йўлға кета олмади. Чунки китоб келтурмакка атроф йўллари ёпиқ ва бунинг устига қироатхона учун ҳукуматдан ёрдам ҳам йўқ эди. Бошида қироатхона маҳаллий кишиларнинг ҳадя эткан китоблари ила юриб турса ҳам, сўнгроқ Миллий ишлар комиссарлиғининг Ориф Клеблеев исмига ёдгор бўлсун, деб берган ўн минг сўм оқчаси билан баъзи маданий ишлар ишлаб турди. Лекин бу оқча ва бу ҳол ила қироатхона ўзинда бор китоблар билан халқни қаноатландирув мумкин бўлмағач, шахсий китоби бор кишилардан китоблар реквизисия тариқасинда қироатхонаға олинди. Бунинг ила ҳам иш радламагач юз минг балолар ила ўшал вақтли Миллий ишлар комиссарлиғиндан тўқсон беш минг сўмлар чамаси оқча олинған. Бу оқча ила китоб келтурмакка атроф шаҳарларга вакиллар юборув китобхонанинг муддаоси эса-да, ҳамма йўлларнинг ёпиқлиғи ва темир йўлларнинг тартибсизлиги бунга монеъ бўлуб, Тошканднинг ўзидаги кишилардан бўлған китобларни гарчи жуда қиммат баҳо билан бўлса ҳам олина бошлаған. Ушбу Миллий ишлар комиссарлиғининг берган тўқсон беш минг сўм оқчаси билан 1919 йилнинг ноябриға қадар қироатхона давом этмакда эди. Декабрдан эътиборан Ўлка кутубхонасининг назоратига ўтуб, ушбу йилнинг апрелиға қадар онинг қарамоғинда давом этди. Бу вақтларда қироатхонанинг моддий жиҳати яхшигина таъмин этилиб, анчагина китоблар олмоқға-да муваффақ бўлинди.\nТаассуфки, Ўлка кутубхонасининг қарамоғинда кўб давом этувга мумкин бўлмай, ушбу йилнинг 1 майиндан бошлаб Эски шаҳар маориф шўъбаси ёнидаги «Мактабдан иш маориф таратув шўъбаси» идорасиға ўтди. Бунинг учун: «Энди қироатхона дардимизга яқиндан таниш бу шўъба қарамоғига ўтди. Бундан сўнг, албатта, қироатхона йўлға қўюлиб юборилса керак», деб шодланилса ҳам, лекин умидимиз бўшка чиқуб қироатхонанинг Ўлка кутубхонаси давриндаги вақтларини соғина бошлади. Бу кунда кутубхона сотуб олув оқчасизликдан бугунлай тўхтаған. Бунинг устига «Мактабдан иш маориф таратув шўъбаси» тарафидан қироатхона устига таъйин этилган киши қироатхона ишлари ила ноаҳл бир киши бўлғани учун, қироатхонаға нима керак, қироатхонанинг эҳтиёжи нимага ортиғроқ ва ишни нима билан бошламоқ керак эканин билмас экан.\nТошканд мусулмон халқининг бирдан-бир қироатхонаси бўлған бир кутубхонанинг бу ҳолда бўлуви, хусусан ҳолни маориф шўъбаси қарамоғиға ўткандан сўнг юз кўрсатуви таассуфли бир ҳолдир. Мактабдан иш маориф таратувни хоҳлаган «Маориф шўъбаси»нинг диққатини бу нуқтага жалб этамиз.\nКлеблеев номиға очилған қироатхонада ҳозир тўрт юз жилдга болиғ мусулмон китоблари бўлуб, Тошканд мусулмонлари каби икки юз минглаб ҳисобланған бир халқ учун бўлған оу қироатхонаға нол даражасинда оздир. Энг ози тўрт-беш минг жилдларга еткурилуви матлуб бўлуб, бунинг учун ички Русия, Боку каби жойларға вакиллар юбориб, китоб келтирилуви керакдир. Бўлғани шул, деб ётган билан макгабдан иш маориф таратув вивескаси у даража кунгиллик натижа бермас.\nЭски шаҳарда «Турк РЎСТА»нинг саксондан ортиқ қироатхонаси бор. Қайси чойхонанинг ёнидан ўтма «Турк РЎСТА»нинг фалончи қироатхонаси» деган вивеска ва чойхонанинг бурчагида устол устида чанг босуб ёткан беш-олти нўмир «Иштирокиюн» ва деворий «РЎСТА» газетасиға кўзинг тушмай қолмас. «Турк РЎСТА» қироатхоналари очилғандан бери буларда ўқуб турган бир киши кўрилмайдир. Бир вақтларда халқға ўқуб бермак учун ҳар бир қироатхонага кишилар таъйин этилгай, деган бир хабарни эшитуб сўюнган эдик. Лекин бу ҳол узоқ давом эта олмағанға ўхшайдир. Энди бу қироатхоналар ўргумчакка уя бўлуб ёта берсунми! Мактабдан ишчилар ва ё «Турк РЎСТА»чилар бунинг бирор тадбирини кўришка ўйлаб боқадирларми?\n«Иштирокиюн»— 1920 йил, 23 июн, 125-сон\n «Турон» жамияти — тараққийпарвар зиёлилар жамияти, Тошкентнинг Эски жўва майдони ёнида, Махсидўз кўчасидаги Ҳарбий комитет ўрнида бўлган, Тошкентнинг маданий-маърифий маркази бўлган, сақна асарлари ижро этилган. 1927 йилда тарқатиб юборилган.\n← Аввалги Аввалги Абдулла Қодирий. Кула-кула ўласан (1920)\nКейинги → Кейинги: Абдулла Қодирий. Тинч иш (ҳикоя)


Ўзбекистонда «бола пули»га эҳтиёжи бор оилаларнинг 75 фоизи нафақа олмайди – ЮНИСЕФ » Sangzor.uz - Инновацион ахборот портали\nSangzor.uz » Иқтисодиёт » Ўзбекистонда «бола пули»га эҳтиёжи бор оилаларнинг 75 фоизи нафақа олмайди – ЮНИСЕФ\nЎзбекистонда «бола пули» олиши лозим бўлган оилаларнинг 75 фоизи нафақа олмайди. Бу – болалар ижтимоий ҳимоясини молиялаштириш даражасининг етарли эмаслиги билан боғлиқ, дейилади ЮНИСЕФнинг «Ўзбекистонда болалар ва ёшлар манфаатларига мос ижтимоий ҳимоя тизимини қуриш» мавзусидаги ҳисоботида деб ёзмоқда Kun.uz сайти.\nҲисоботга кўра, Ўзбекистондаги болаларнинг аксарияти кам даромадли оилаларда яшайди. Камбағалликнинг энг юқори даражаси болалар орасида, болаларни тарбия қилувчи катталар ҳамда 80 ёш ва ундан юқори бўлганлар орасида кузатилади.\n«Болалар учун ажратиладаган нафақа пулини босқичма-босқич кўпайтириб бориш давлат харажатларини кескин оширмаган ҳолда бола пули оладиганлар сонини ошириш имконини беради.\nКелажакда малакали ишчи кучига эга бўлиш учун Ўзбекистон бугун болалар ва ёшларга инвестиция киритиши керак. Болалар учун нафақа пули оилада бола тарбияси ва ривожланиши учун зарур муҳитни ҳосил қилишда муҳим аҳамиятга эга. Бола нафақаси инсон капиталини ривожлантириш учун зарур», – дейилади ЮНИСЕФ ҳисоботида.\nПрогнозларга кўра, 2030-2040 йилларда Ўзбекистонда меҳнатга яроқли аҳоли сони тарихдаги энг юқори кўрсаткичга чиқади.\n«Инсон капиталининг сифат нуқтайи назардан юқори бўлиши эса бу даврда ижтимоий-иқтисодий ривожланишда сакрашни амалга ошириш имконини беради», – таъкидланган ҳисоботда.\nКўрсатилишича, кам таъминланган оилалар фарзандларининг мактабгача таълимдан фойдаланиш эҳтимоли тенгдошларига қараганда 1,4 бараварга кам.\nНогиронлиги бўлган болаларнинг таълим олиш имконияти эса тенгқурлариникидан сезиларли фарқ қилади: 7-15 ёшдаги ногиронлиги бўлган болаларнинг 13 фоизи мактабга бормайди, ногиронлиги бўлган ёшларнинг учдан бир қисми таълимнинг бирон шаклида иштирок этмайди.\nЮНИСЕФ ҳисоботида Ўзбекистонда болалар ва ёшлар учун ижтимоий ҳимоя тизимининг самарасиз экани сабаблари кўрсатилган.\nУнга кўра, бола парвариши бўйича нафақа ёки болали оилалар учун нафақа қисқа вақт давомида берилади. Маҳаллалар нафақа маблағларини кўп сонли оилаларга тақсимлашга мажбур бўлишади. Аммо кўплаб оилалар нафақа олишга ҳақдор бўлса-да, маблағ етишмаслиги туфайли ёки нафақа ололмайди, ёки узоқ вақт навбат кутиб қолади.\nЯна бир сабаб – кам таъминланганлар учун манзилли ижтимоий ёрдам кўрсатишнинг яхши йўлга қўйилмаганидир.\nБола парвариши учун нафақа ва болали оилаларга нафақа олишда оилада киши жон бошига даромад БҲМнинг 1,5 бараваридан ошмаслиги кераклиги белгиланган. Мамлакатдаги болали уй хўжаликларининг ярми бу мезонга тўғри келади, аммо нафақани жуда озчилик олади – мазкур талабга мувофиқ келувчиларнинг 63 фоизи бола парвариши учун нафақа, 88 фоизи болали оилалар учун нафақани олмайди.\nНорасмий бандлик кўрсаткичи юқори бўлган шароитда даромад даражасини аниқлаш мураккаб. Шунингдек, оила даромади қисқа муддат ичида ўзгариб туриши ҳам энг эҳтиёжмандларни аниқлаб олишда қийинчилик туғдиради.\nШунингдек, бола нафақасини олувчилар меҳнат бозорига чиқса, имтиёздан айрилиши мумкин. Натижада оиланинг ўз даромад манбасини кенгайтиришга бўлган иштиёқи пасайиши эҳтимоли бор.\nМаълумот учун, Ўзбекистонда болалар учун ижтимоий нафақа бериш Вазирлар Маҳкамасининг 2013 йил 15 февралдаги 44-сон қарори билан тасдиқланган «Кам таъминланган оилаларга ижтимоий нафақалар ва моддий ёрдам тайинлаш ва тўлаш тартиби тўғрисида»ги низом билан тартибга солинади.\nНизомга кўра, болали оилаларга нафақа ва моддий ёрдам 6 ой муддатга, бола парвариши бўйича нафақа эса – 12 ойга тайинланади, бироқ бола икки ёшга тўлган ойдан кейинги ойга ўтмаслиги кераклиги белгиланган.\nБолали оилаларга нафақа, бола парвариши бўйича нафақа ва моддий ёрдам ҳар бир оила аъзосига ўртача ойлик жами даромад миқдори жами даромад аниқланаётган давр учун белгиланган БҲМнинг 1,5 баравардан ортиқ бўлмаган оилаларга тайинланади.\n2020 йил 1 февралдан болалар учун ижтимоий ёрдамнинг турли шакллари қиймати қуйидагича:\n• 14 ёшгача болалари бўлган оилаларга нафақа:\n• битта болали оилаларга – 131,000 сўм;\n• иккита болали оилаларга – 217,000 сўм;\n• учта ва ундан ортиқ болали оилаларга – 304,000 сўм;\n• 2 ёшгача бола парвариши бўйича нафақа – 434,000 сўм;\n• кам таъминланган оилаларга бериладиган моддий ёрдам – 326,000 сўмдан 653,000 сўмгача.\n1 майдан Ўзбекистонда боғча пули ошади


Тушда бола курса туш табири бола батафсил малумот ўқинг\nБ - кириллча / Тушлар табири\nБола тушда туш табири\nБола тушда курса туш табири – Агар сиз тушингизда эмизикли болани кўрсангиз, ўнгингизда ҳурсанд қиладиган бир ҳабар эшитасиз. Агар аёл киши қучоғида бола борлигини кўрса, ҳафагарчиликка ишора.\nБази бошқа табирлардан келтирадиган бўлсак, Тушдаги ёқимтойгина ўғил бола, ишларнинг яхши тарафга ўзгаришига далолат. Бордию сиз чиройли бола дунёга келганини кўрсангиз, яқинларингиз орасида обрўйингиз ошишига ишора беради.\nТушдаги қиз бола, ўғил болага нисбатан яхши ҳисобланади. Агар сиз кичкина қизалоқни тушда кўрсангиз, ўнгингизда осон йўл билан даромадга эга бўласиз. Бундан ташқари барака ва ризқ дея табир қилинади. Агар тушингизда қизалоқни кўтариб юрган бўлсагиз, баҳтга чўмилаверинг. Бордию сиз аёлингизни қиз фарзанд дунёга келтирганини кўрсангиз, бошлаган ишларингизда зафар қучасиз.\nБола тушда курса: Ванга табири\nВанга табирида – Киши тушидаги бола бир неча хил табирга эга. Тушда эмаётган болани кўрсангиз, узоқ пайтгача давом этадиган ҳасталик ҳисобланади. Бордию аёл киши тушда бола эмизаётган бўлса, ёки эмаётган болани кўрса, қиз фарзанд дунёга келтиришига далолат.\nБундан ташқари тушингизда чиройли ва ёқимтой болани кўрсангиз, ўнгда жуда бир муҳим дўст ортирасиз. Фарзандис киши тушида болалар ўйнаб юрганлигини кўрса, ташвишларга кўмилади. Агар серфарзанд киши шунга ўхшаш туш кўрса, ўнгида фарзандлари тарбиясига алоҳида этибор қаратиши зарур.\nТушдаги касал бола, ғам ташвишга ишора. Тушда йиғлаётган чақалоқни кўрсангиз, демак ўз келажагингиз ҳақида қайғурмоқдасиз. Бордию тушда ўз болангизни излаётган бўлсангиз, ўнгда йўқотилган умидларингизни қайтаришга уриняпсиз. Бордию қўлингизда чақалоқ ушлаб турган бўлсангиз, ўнгда қийин вазиятлар қуршовида қолишингиз мумкинлиги ҳақида огоҳ этади.\nТуш табири бола: Миллер табири\nМиллер табирида – Агар киши тушда қиз фарзанди вафот этганлигини кўрса, ўнгида насибаси камайишига далолат беради. Бундан ташқари киши тушда кўп болаларни кўрса, ўнгида кўнгилсизлик кутади. Бордию бола йиқилиб тушса, ўнгда ишдаги чалкашликларга далолат беради. Киши тушидаги бола йиғлаётган бўлса, ўнгда яқинлари томонидан алданишига ишора.\nАгар тушингиздаги бола уҳлаётган бўлса, ўнгда ҳаёт ташвишларидан қаттиқ ўйловдасиз. Бордию тушингизда бола эмаклаб кетаётган бўлса, тез орада муҳим иш юзасидан бир қарорга келишингиз керак. Тушдаги чақалоқ ўғил бола бўлса, мақсадингиз йўлида бор кучингизни сарфлашингизга тўғри келади. Қиз фарзанд эса баҳтли никоҳ дея табир қилинади.\nНон тушда туш табири\nҚулаш таъбирноманинг талқини\nКиз тушда туш табири\nНон тушда курса нима булади батафсил малумот\nБўғилиш Туш китобининг талқини


Андрей Фёдоров: Бу ғалаба бизга жуда зарур эди\n12 май, 2017, 22:00\nОлий лиганинг 10-туридан ўрин олган "Нефтчи" - "Обод" баҳсидан сўнг мезбонлар мураббийи Андрей Фёдоров учрашув борасида ўз фикрларини билдириб ўтди.\n- Барчани ғалаба билан табриклайман. Футболчиларга раҳмат деб қоламан. Бугун улар майдонда қаттиқ тер тўкишди. Ҳаво жуда иссиқ. Йигитлар ҳали бундай муҳитда ўйнашга тайёр эмаслар. Биринчи бўлимнинг ўзида гол киритиш учун бир қатор хавфли вазиятларни юзага келтира олдик. Афсуски, улардан фойдала олмадик ва сўнгги нуқтани қўядиган футболчи топилмади. Аслида мана шундай вазиятлардан кўпроқ гол уриб кейин ўйинни хотиржам назорат қилиб бориш даркор эди. Голдан сўнг йигитлар асабий руҳда ўйнашди. Чунки Фарғонада ғалаба қозониш мавсум бошидан бери бизга насиб қилмаган эди. Шу сабабли ғалабани сақлаб қолиш илинжида футболчилар бироз ҳис-хаяжонга берилишда деб ўйлайман.\nҲа, албатта бу ғалаба жуда зарур эди ва бу натижа йигитларни навбатдаги баҳслар учун яхшигина руҳлантиради. Ҳозир атрофдан жамоага нисбатан бўлаётган босимдан чиқиб кетиш учун ғалабалар жуда зарур, - деди Фёдоров


Ҳисобварақ-фактурада қайси МХИК кўрсатилиши лозим: аввалгисими ёки янгиси? | BUXGALTER.UZ\nҲисобварақ-фактурада қайси МХИК кўрсатилиши лозим: аввалгисими ёки янгиси?\nЭлектрон ҳисобварақ-фактураларни ва бошқа бухгалтерия ҳужжатларини расмийлаштиришда МХИК қайси кодлари қўлланилади? 28.04.2021 йилдаги 249-сон ВМҚ қабул қилинганидан кейин солиқ тўловчилар мушкул аҳволда қолдилар, Давлат солиқ қўмитасининг тушунтиришлари зарур бўляпти. Buxgalter.uz юзага келган вазият бўйича далилларни тўплади.\nВазирлар Маҳкамасининг 28.04.2021 йилдаги 249-сон қарори билан биринчи марта Маҳсулотлар (товар ва хизматлар) ягона электрон миллий каталоги тасдиқланди. Унда қайд этилган товарлар гуруҳлари ва синфлари тавсифи, шунингдек МХИК tasnif.soliq.uz сайтида фойдаланилган кодлардан фарқ қилади, ҳисобварақ-фактуралар ва бошқа электрон бухгалтерия ҳужжатларида МХИК ушбу сайтдаги кодлар ёрдамида акс эттирилади.\n249-сон ВМҚнинг 6-бандида айтилишича, бир ой муддатда Каталог Давлат солиқ қўмитасининг Интернет жаҳон ахборот тармоғидаги расмий веб-сайтида жойлаштирилади. Қарорда сайт номи аниқ-равшан қайд этилмаган.\nВМҚ чиққанига бир ой бўлди, бу муддат эса ҳозирги кунда Классификатор маълумотлари билан ишлаш учун барча шарт-шароитлар таъминланиши лозимлигини англатади. Бундан ташқари – ДСҚ томонидан МХИКда хатоликларга йўл қўйилмаслиги тўғрисида огоҳлантириш эълон қилинган, акс ҳолда назорат қилувчи органлар томонидан битим юзасидан низолашишлар бўлиши, ҳисобварақ-фактурани расмийлаштириш муҳокамалар якунлангунига қадар тўхтатиб турилиши айтилган.\nАслида бухгалтерлар ЭҲФни тақдим этиш муддатларини бузмаслик учун tasnif.soliq.uz сайтидаги аввалги МХИК билан ишлашига тўғри келяпти. Дарвоқе айримларида 249-сон ВМҚ қабул қилиниши билан МХИК синфи ва (ёки) кодлари тавсифи ўзгарган.\nБош бухгалтер Дилором Ш.: – «Илгари tasnif.soliq.uz сайти ёрдамида бизнинг сўровларимизга кўпроқ мос келадиган МХИК 704 03 999 «Хабар бериш хизматлари: бошқа хабар бериш хизматлари»дан фойдаланар эдик.\n28.04.2021 йилдаги 249-сон ВМҚ билан тасдиқланган классификаторда бундай позиция мавжуд эмас, лекин бошқаси – фаолиятимизга кўпроқ мос келадигани – 103 10303 «Телерадиоэълонлар хизматлари» берилган.\nМантиқан, ҳозирги кунда 28.04.2021 йилдаги 249-сон ВМҚ билан тасдиқланган кодларни қўллаш тўғри бўлади. Бироқ биз шундай муаммога тўқнаш келдик: ҳисобварақ-фактураларда ҳозирча уларни қўллаш имкони мавжуд эмас.\nЭҲФда янги кодларни қўллаш учун биз tasnif.soliq.uz сайтида илгари танланган кодларни ўчириб янгиларини киритишимиз лозим. Бироқ ҳозирча tasnif.soliq.uz сайтидаги излаш функцияси орқали 249-сон ВМҚ билан тасдиқланган каталог бўйича МХИКни аниқлаб бўлмаяпти. Сатрга «Телерадиоэълонлар хизматлари» сўрови киритилганда жавоб ўрнига «чизиқ» чиқаяпти. ДСҚнинг call-марказлари ва ЭҲФ операторларидан tasnif.soliq.uz маълумотлари 2021 йил 1 июндан янгиланади деган жавобни олдик. Бироқ ушбу санадан кейин ҳам ўзгариш бўлмади. Бундай шароитда қандай ишлаш мумкин, ҳеч ким бу вазиятни тушунтириб бера олмаяпти.\nМуддатнинг охирги кунида ҳисобварақ-фактурани тақдим этишни кейинга қолдирмадик, tasnif.soliq.uz да мавжуд бўлган МХИК билан тақдим этдик. ЭҲФларнинг айримлари контрагентлар томонидан тасдиқлаб бўлинган. Ҳозирча солиқ органлари томонидан ушбу масала юзасидан талаб ва эътирозлар билдирилмаган».\nДСҚ мутахассисларидан қуйидаги саволларга жавоб беришларини сўраймиз:\n1. Tasnif.soliq.uz сайтида ёки ДСҚнинг бошқа ресурсларида 28.04.2021 йилдаги 249-сон ВМҚ билан тасдиқланган каталог қачон жойлаштирилади?\n2. Tasnif.soliq.uz сайтида ахборот янгиланганидан кейин тузатиш киритилган ҳисобварақ-фактураларни тақдим этишга тўғри келмайдими?\n3. 28.04.2021 йилдаги 249-сон ВМҚ чиқишидан олдин ҳамда tasnif.soliq.uz сайти янгилангунга қадар тақдим этилган ҳисобварақ-фактураларда кўрсатилган МХИКга нисбатан ДСҚ томонидан эътирозлар бўлмайдими?\nСолиқ идоралари яқин кунларда вазиятни шарҳлаб беришларига ишонамиз.\nАгар МХИК ва штрих-код ЭҲФда нотўғри кўрсатилса, ДСҚ битимларнинг қонунийлигини текширади\nЭлектрон ҳужжатда қандай идентификация рақами (штрих-коди) кўрсатилади


Ошқовоқнинг хоcияти | Megadunyo.UZ\nОшқовоқ мағизи cаломатлик учун кони фойда экани қадимдан маълум. Олимлар бугун унинг янги-янги хоcиятларини кашф этишмоқда.\nХуcуcан, ошқовоқ таркибида каротиноидлар миқдори кўплиги боиc, организмда улардан А дармондориcи (ретинол) ҳоcил бўлади. Эзилган ошқовоқ мағизи эcа ҳар хил яралар, куйган жойларга яхши малҳам. Бунинг учун терининг куйган ёки яра бўлган жойига шу мағиз эрталаб икки-уч cоат, кечаcи эcа эрталабга қадар компреcc қилиб боғланади.\nОшқовоқда темир моддаcи кўп. Бу модда етишмаcлиги камқонликни пайдо қилади. Қони камлар учун ошқовоқ бебаҳо неъмат. Имконга қараб ҳар куни ошқовоқ бўтқаcи иcтеъмол этилcа қон кўпаяди.\nОшқовоқ мағизида пектин толалари кўп. Бу толалар модда алмашув жараёнида ҳоcил бўладиган зарарли моддалар, ортиқча холеcтерин ва шлакларнинг организмдан чиқиб кетишига ёрдам беради. Шу хуcуcиятига кўра ҳам ошқовоқ юрак оғриғидан азият чекувчи ва организмини тозалашни хоҳловчилар учун жуда фойдалидир.\nОшқовоқ уруғи таркибида рух моддаcи бўлиб, у проcтата бези тўқималари ривожига тўcқинлик қилади. Бу ҳолат аденома ва проcтатитда кузатилади. Қуритилган ошқовоқ уруғи шу хаcталикларга чалинган эркаклар учун ниҳоятда зарур. Яхши натижага эришмоқ учун икки ой кунига 50-60 тадан ошқовоқ уруғи иcтеъмол қилган маъқул. Ошқовоқ уруғи таркибидаги рух ўcмирларда шу микроэлемент камайиши оқибатида юз берадиган ҳар хил тошмалар тошганда ҳам қўл келади. Бу ҳолда ҳам икки ой мобайнида кунига 50-60 тадан ошқовоқ уруғи иcтеъмол қилинади.\nОшқовоқ уруғи таркибидаги кукурбитин аминокиcлотаcи ички аъзоларимизга ин қурган қуртлар учун заҳар ҳиcобланади. Одамларнинг 50 фоизга яқинининг ўт қопида шундай паразитлар яшайди. Уларга қирон келтириш учун ошқовоқ уруғини иcтеъмол қилиб туриш керак. Агар уч кун мобайнида ҳар куни эрталаб нонушта ўрнига 100 граммдан ошқовоқ уруғи иcтеъмол қилиб, уcтидан cув ёки чой ичcангиз “чақирилмаган меҳмонлар”дан қутулаcиз.\nОшқовоқ шарбатида калий моддаcи кўплиги боиc, организмдан cуюқлик ажралиб чиқишини кучайтиради. Cийдик ҳайдаш хуcуcияти туфайли бундай шарбатлар юраги хаcта ҳамда буйрагида шиш ҳоcил бўлганлар учун жуда фойдали.\nОшқовоқ шарбатида энг камёб ҳиcобланган Т дармондориcи ҳам мавжуд. У қон кетишини тўхтатувчи тўқималар — тромбоцитлар ҳоcил бўлишига кўмаклашади. Шунинг учун қон кетишидан азият чекканда ёки милклар тез-тез қонаганда, ошқовоқ шарбатини ичиб турган маъқул.\nТаркибида А дармондориcи кўплиги боиc, кўзларимиз cоғломлиги учун ҳам ошқовоқнинг нафи катта. Кўз нурини ошириш, кўриш қобилиятини яхшилаш учун ҳам ошқовоқ фойдали.\nОшқовоқ шарбати cабзи ва олма шарбатларига тенг миқдорда қўшиб ичилcа, унинг cамараcи янада ошади. Шарбатларнинг бундай аралашмаcини эрталаб ва кундузи овқатдан 30-40 дақиқа аввал бир cтакандан ичиш керак. Агар кечқурун ва ётишдан аввал ичилcа, cийдик ҳайдагани боиc, уйқуни бўлишга тўғри келади.\nCабзавот шарбатлари клетчатка, органик киcлоталар, пектин, эфир мойлари каби биологик фаол моддаларга бой. Бироқ улар тайёрлангандан cўнг ярим cоат ичидаёқ иcтеъмол қилингани маъқул. Шарбатлар, одатда, овқатдан ярим cоат аввал ёки таомдан 1,5-2 cоат cўнг ичилади. Унга cув қўшcа ҳам бўлади, аммо шакар ва туз қўшманг. Шарбат найча орқали оз-оздан, оғизда таъмини ҳиc этиб ичилcа организмга яхши cингади.\nCабзи шарбати иштаҳани очиб, таом ҳазм бўлишини яхшилайди (ошқозон яраcида фойдали), тишларни муcтаҳкамлаб иммунитетни оширади, тери ҳолатини яхшилайди, кўз нурини оширади. Cабзидаги А дармондориcи таркибида эрувчан ёғлар мавжуд. Шу cабабли меъёрдан ортиқ иcтеъмол қилинcа, гипервитаминоз ва жигар хаcталигига олиб келиши мумкин. Шунингдек, cабзи шарбати билан бирга таркибида крахмал бўлган картошкали ва хамирли таомларни ҳам иcтеъмол қилмаcлик керак. Агар шарбатга унинг мағизи ҳам аралашган бўлcа, яхшиcи докадан ўтказиб олинг. Шарбатга бироз cуюқ қаймоқ (cливки) қўшиб ичилcа, А дармондориcи организмга яхши cингади.


Исломни қабул қилган англиялик профессор\nШулардан бири Лондон университетининг профессори, электрон техника факультети раҳбари доктор Артур Эллисондир. У бир неча йил давомида Британия руҳшунослик тадқиқотлари жамиятининг президенти лавозимида ишлаб, турли хил динлар, жумладан, Ислом билан танишган. Аниқ фанлар бўйича мутахассис ҳамда инсон руҳий ҳолатини ўрганувчи доктор Эллисон тирик ва ўлик одамнинг вазни бир хил бўлиш ёки бўлмаслигини аниқлаш мақсадида тажриба ўтказишга қарор қилди. Кўнгиллилар ҳеч келавермагач, унинг режаси барбод бўлишига бир баҳя қолганди. Шунда бир мусулмон талаба устозига уйғоқ ва мудроқ ҳолатдаги инсонлар вазнини ўлчашни тавсия этиб, Қуроъни Каримнинг Аз-Зумар сураси 42-оятини ўқиб берди: “Аллоҳ жонларни ўлими вақтида, ўлмаганларни эса, уйқуси вактида олур. Бас, ўлишга ҳукм қилганларини ушлаб қолур, қолганларини маълум муддатгача қўйиб юборур. Албатта, бунда тафаккур қиладиган қамвлар учун оят-ибратлар бордир"\nMore in this category: « Миланда ўзбек ўғлони номида кўча борлигини биласизми? АҚШда Ислом: кеча ва бугун »


SIGIR BURJI - DAVOLASH\nАвтор Davo На чтение 10 мин Просмотров 32 Опубликовано 01.11.2017\nSIGIR BURJI СИГИР (УД) — САВР ЮЛДУЗЛАР БУРЖИ\n21 апрель -21 май оралигида тугилганлар. Венера сайёраси бошҳаради. Мизожини белгиловчи унсур — тупроҳ. Тимсоли — ҳукиз. Буржига хос ранг — ҳаворанг, лимон ранги, оҳ, яшил еа сирен ранглари. 2,4,6 — бахтли раҳамлар саналади.\nСавр юлдузлар буржи тўғрисида кўплаб қадимги манбаларда сўз юритилади. Саврнинг Ь си — Альдебаран (Аль-дебаран) — улкан қизил юлдуздир. Савр буржида кўплаб юлдузлар тўплами жой олган. Альдабаран Гиад юлдузлар гуруҳининг энг ғуж жойида жойлашган. Савр юлдузлар буржида 1034 йилда содир бўлган портлаш оқибатида ўз куввати билан учинчи космик «радиостанцияши ташкил қилувчи янги юлдузлар пайдо бўлиб, денгиз қисқичбақасисимон туманликни қосил қилган.\nБу туманлик марказида юлдузлар портлаши оқибатида ҳосил бўлган 16-катталикдаги юлдузча — Пульсар (даврий радионурланишлар тарқатиб турувчи коинот объекти) ажралиб туради.\nСавр буржида туғилганларнинг ижобий жиҳатлари: қатьиятли, сабот-матонатли, барқарор ва ишончли. Ҳузур-ҳаловатни севади, мусиқани, санъатни ёқтиради. Бирор ишга шошилмай, мулоҳаза қилиб киришади. Меҳнатсевар, мустақил, дадил, жасур, журъатли, иккиланмайдиган ва мард бўлади.\nСалбий жиқатлари: қайсар, керагидан ортиқ дабдабани, маишатни ёқтиради. Ўзи содда-ю, бироқ ишни имиллаб бажаради.\nЖисмоний тузилиши: бир оз тўладан келган, томоқ оғриғи, юрак оғриғига тез-тез чалиниши ва бунинг оқибатида унда геморрой, чипқон, ревматизм каби касалликлар келиб чиқиши мумкин.\nАпоплек сия(мияга қон қуйилиши ёки мия қон томирларининг беркилиши натижасида хушдан кетиш ёки фалаж бўлиш) касаллиги шу белги билан боғлиқдир. Ушбу белги остида туғилганлар бақувват бўлсалар-да, кутилмаган зарбадан тўсатдан оламдан ўтиш ҳоллари учраб туради. Шунинг учун улар ўзларини доимо муҳофаза қилишлари ва эҳтимол тутилган ташқи зарбадан йироқ юришлари зарур. Томоқ, оёқ ва бе- лини шамоллашдан эҳтиёт қилмоғи лозимдир.\nЧун- ки танасининг бу қисмлари энг таъсирчан ва заиф бўлади. Юрак ва буйрак оғриғи эса кўпроқ уларнинг кам ҳаракатланиши туфайли содир бўлади. Шунинг учун улар кўпроқ ҳаракат қилишлари ва очиқ ҳавода сайр этишлари зарур. Худо кўрсатмасин, бирор касалликка чалинса, секин тузаладилар.\nСавр буржида туғилганлар табиатан пассив бўлиб, ўзини кўрсатишга интилмайдилар, камдан-кам асабийлашадилар. Иштаҳадан нолимайдилар ва овқат танламайдилар. Қайсар бўлсалар-да, буни тан олмайдилар. Улар кўпроқ эътиборли, юқори лавозимдаги кишилар билан яқин муносабатда бўлишга интиладилар.\nСавр буржи остида туғилганлар пул топишга ўч бўладилар. Аммо улар шунга эътибор беришлари лозимки, пул, бойликка эга бўлиш учун тамагирликка йўл қўйсалар, бунинг оқибатида обрўсизланишга учрайдилар. Уларнинг худбинликка мойиллиги бор. Ўз яқинларига ҳотамтойлик қилишга одатланмаган. Ҳамма нарсага ўзи эгалик қилишга интилади. Савр ўзига ҳузур-ҳаловат яратишни хуш кўради.\nРанглар ичида ҳаворанг ва атиргул (оч пуштига яқин), яшил ва жигаррангни кўпроқ ёқтирадилар.\nСавр буржнда Уд белгиси остида\nУд белгиси остида туғилган эркаклар қайсар, хотиржам ва қаноатли, бироқ инжиқ, сусткаш ва эҳтиёткор бўладилар. Қовға (Сув қуювчи) белгиси остида туғилганлардан фарқли ўлароқ, хаёлпараст, романтик эмаслар. Ўз яқинларига меҳрибон ва юмшоқкўнгилли бўладилар. Улар турмуш ўртоғи- га нисбатан эътиборли бўлиб, унинг кийинишига, пардоз-андозига жид дий аҳамият беради. Бу белги остида туғилган эркак оиласи учун зарур неъматларни муҳайё қилади.\nШунингучун Удлар билан турмуш қурмоқчи бўлган қизлар, аёллар бўлажак оилангизда таъминот яхши бўлишига ишонаверинг.\nУд эркак оилада аёлларнинг баланд товушда бақириб-чақиришларини, ўзига нисбатан қўполлик қилишларини ёқтирмайди. Ҳақ бўлсангиз ҳам унинг шахсиятига тега кўрманг.\nШўх, эркин аёллар унга мос келмайди. У билан бирга бўлмоқни истасангиз, бир гапдан қолиб, «тилингизни тийиброқ» юришингиз, кўп безовта қил- маслигингиз керак. Шунда унинг сизга нисбатан меҳрибонлиги ортади, ундан кўра юмшоқкўнгил ва сабрли инсон бўлмайди.\nУд эркак ишда ишчан, уйда эса ялқовдир. Агар дам олаётган бўлса, яхшиси уни ўз ҳолига қўйганингиз маъқул. Уйда унинг учун тинчлик ва осойишталик бўлиши даркор. У сизни соф кўнгил билан оташин севади.\nУд белгиси остида туғилган эркак билан яқин муносабатда бўлаётган аёллар ўзларини навқирон, гўзал ва тўла муҳофазаланган ҳис қиладилар. Табиатан у ўз пешонасига битилган аёлни бахтсиз қилиб қўймайди, нотавон, камситилган ҳолатга туширмайди.\nЎз ҳаёти давомида у кўплаб аёллар билан учрашади. Аммо бу аёллар борасида у сон кетидан кувади, дегани эмас. Жинсий муносабатда ҳам у сон кетидан қувмайди. Унга тўла эркинлик, мустақиллик ва анъанавий қоидаларга бўйсунишни истамаслик хос.\nДавраларда жонли, ўткир зеҳнли, ҳозиржавоб бўлиб, қизиқиш доираси кенг. Зўрлик билан ҳеч нарса қилмайди. Беибо, шаънини оёқости қилувчи, ахлоқсиз аёллар билан ҳеч қачон муносабатда бўлмайди.\nСавр буржида туғилган аёл(қиз)лар Зуҳро (Венера) сайёраси Савр буржида туғилган аёл (қиз)ларга ажойиб иффат ва нафосат бахш этган. Уларда чиройли буюмларга, гулларга, кийим-кечак ва безакларга қизиқиш каттадир. Ўз нафосатлари билан хушторларини лол қолдирадилар. Аёлларга хос барча сифатлар уларда мужассам.\nСавр буржида туғилган аёл(киз) жуда юқори ҳиссий қобилиятга эга бўлса-да, табиатан хотиржам, босиқ бўлади. Ўткир мушоҳадали, иродаси кучли бўлиб, ўзини бошқалар олдида яхши тута билади. Аммо ташқи таъсир оқибатида ўз меъёридан чиқса борми, ҳар қандай эркакни саросимага солиб қўя олади. Бундай ҳолат унинг ҳаётида камдан-кам содир бўлади.\nБу аёллар ҳар бир идора учун ҳақиқий топилмадир. Уларнинг овози майин, хотиржам, назокатли, бошқаларга керакли маслаҳатлар бера оладиган, бир оз тўла бўлса ҳам келишган, ҳаракатлари нафисдир.\nҲақиқий, мард эркакларни ёқтиришади. Рашк бобида Қўй, Арслон белгилари остида туғилганлардан фарқ қилиб, бир оз босиқроқ бўлади.\nФалсафий, назарий масалалар уларни кам қизиқтиради, кўпроқ амалий фаолият билан шуғулла надилар.\nОилада бу аёллар яхши пазанда ҳисобланади. Ўз фарзандларига меҳрибон ҳамда талабчан бўлиб, уларни етаклаб юришни ёқтиради.\nСавр буржида туғилган аёл ўзига ёқмаган кишини хафа қилмайди, лекин уидан узоқроқ юради. Ўз душманларига бефарқ бўлиб, дўстларига содиқдир. Тўғри ва содда фикр юритади. Оилада эр учун ишончли таянч ва ҳамдард бўла олади. Ҳар қандай қийинчиликларни бирга бартараф қилишга тайёр туради. Меҳмондўст, у билан мулоқотда бўлганларда яхши таассурот қолдиради.\nБу белги остида туғилган аёл(қиз)ларнинг ортидан қувиш, уларга хушомад қилиш, ҳавасини келтиришга интилиш ёки ззфлаш бефойда. У фақат ўзи ёқтирган кишисини танлайди ва чуқур ҳиссий кечинмаларни фақат у билангина баҳам кўради. Бошқа эркаклар билан эса совуқ муносабатда бўлади, ўжар ва илтифотсиздир. Инжиқ ва талабчан бўлиб, унинг бу характерига анча-мунча эркак кўника ол- майди.\nУ билан яқин муносабатда бўлиш учун катта сабр-тоқат ва чидам талаб қилинади.\nБирон эркакни ёқтириб қолса, унга зўр эҳтирос билан лаззат бахш эта олади. Бунда унинг фақат битта шарти бўлади: ёққан кишиси уни тўла бошқармаслиги, эркини кўпроқўзига бермоғи лозим. Ўз танига юксак маҳоратли кишилар учун ноёб қурол сифатида қарайди. Жинсий мзшосабатни узоқ давом эттиришни севади. Доли-ғулига келганда ўзини тўла эркин қўйиб, туйғусини очиқ изҳор эта олади, лаз- затланаётганини, ҳуззф қилаётганини яширмайди ва бир неча қун давомида згнинг таъсирида юради ҳам. Ҳамал буржида Қўй белгиси остида туилган аёлларга хос бўлган содда ва қўпол ҳирсий муносабат згнинг учун бегонадир.\nСавр буржи остнда туғилган болалар\nБу болалар ўз табиатига кўра қатъиятли, тиришқоқ, ҳушчақчақ, гапга кирадиган, юмшоқкўнгил — қисқаси, ажойиб болалардир. Санъатга, айниқса, мусиқага қизиқадилар. Аммо бола бу фазилатлар- га эга эканлиги учун ундан бутунлай хотиржам бўлмаслик керак. Кутилмаганда у жуда қайсар ва ўжар бўлиб қолиши ҳеч гапмас. Масалан, у мактабга бормайман, ўқимайман, деб қайсарлик қилиши мумкин (кўпинча бундай қол 9-синфдан сўнг ёки ўрта мактабни тамомлаб, келгусида ўқишни бошқа ўқув юртларида давом эттириш масаласи кўндаланг бўлганда содир бўлади).\nБол£1га бақириб-чақириш, уни бир ишни қилишга зўрлаш бефойда. Агар унга бирон нарса ёқмаса, ўз билганидан қолмайди. Ундаги одиллик, ҳақгўйликка асосланган ҳолда унинг бундан кейинги режасини хотиржамлик билан тинглаш ва асосли маслаҳат бериш лозим.\nШўни яхши билингки, Савр буржида туғилган болалар бирон-бир қарорга келса, уни амалга оширмай қўймайди ва ўз қарорини осонликча ўзгартирмайди ҳам. Унинг характери шундай.\nУд белгиси остида туғилган болаларга хос бир ҳу- сусият шуки, улар бошқа болаларга нисбатан сусткаш бўлиб, шошилмасдан, имиллаб иш қилишади. Сизнинг назарингизда, у бирон ишни ёки буторган вазифангизни жудаузоқ, сусткашлик билан бажараётгандек туюлса-да, аслида бу унинг «ёмон»лиги, нўноқлиги туфайли эмас. Гап шундаки, Савр буржида туғилган болалар\nПари ва Така белгисида туғилган болалар каби бирон ишни ёки вазифани шошил- масдан, асосли қилиб ва қунт билан бажаришади. Шуни ёдингиздан чиқармангки, шошма-шошарлик,\nчаққонлик улар табиатига ётдир. Ўзингиз чаққон ва «тез» бўлсангиз ҳам бу белги остида туғилган боланинг юқорида кўрсатилган аломатлари билан муроса қилишингизга тўғри келади. ,\nБаъзан ўқитувчилар, ота-оналар бу буржда туғилган болаларни сусткашликда, имиллаганликда ноҳақ айблайдилар. Зеро, бунда уларнинг айби йўқ. Агар уни шоширсангиз, бу унинг рзқиятига салбий таъсир кўрсатади. Асабини қўзғайди. Натижада, унинг бошқа ижобий жиҳатларига ҳам зиён етади.\nУд белгиси остида туғилган болалар Пари ва Така белгисидаги болалар каби ўз ҳаётидаги ўзгаришлардан кучли таъсирланадилар. Улар ота-оналарига, уйига, атрофидагиларга жуда боғланган бўлади. Уйдаги шарт-шароитнинг ўзгариши уларнинг асабига салбий таъсир қилади ва янги шароитга, тартиб-қоидага қўникиши қийин кечади. Янги уйга, мактабга, синфга, янги ўртоқларга кўниккунча анча азият чекади. Унинг учун эски таниши, ўртоғи нотаниш кишидан афзалроқдир.\nУшбу буржда туғилган фарзандингиз яхши маълумот олишига, маданиятли киши бўлиб етишишига катта эътибор беринг ва бу йўлда меҳнатингизни аяманг. Фақат шундагина у ейиш-ичиш, яхши кийиниш каби оддий эҳтиёжларини қондиришдан ташқари мусиқа, илм устида ишлаш, юксак ақл-заковат эгалари билан суҳбатлашиш, санъат билан шуғулланиб, ундан завқ олиш, руҳланиш каби нозик инсоний туйғулардан баҳраманд бўлади.\nСавр буржида туғилган фарзандингиз томоқ оғриғига, бўппн оғриғига чалиниши мумкин. Бундан ташқари, кўп овқат ейиши оқибатида қорни оғриши, қони айниши мумкин. Бундай касалликларга чалинишининг олдини олиш учун боланинг овқатланиш тартибини назорат қилишингиз ва шамоллашдан эҳтиёт этиш зарур.


12.07.2018 Муаллиф Маъмура АБДУРАХИМОВА\nМиндонобод қишлоғида беш мингдан зиёд аҳоли истиқомат қиларди. Мавзе номини олган бу ҳудудга ўтган йили 271 намунавий лойиҳадаги уйлар қурилиб аҳоли сони етти мингдан ошиб кетди ва янги уйлар барпо этилиб фойдаланишга топширилган кўчага “Мустақиллик шукронаси” деб ном берилди. Бу кўча бугунги кунда “Обод қишлоқ” дастури доирасида том маънодаги шукроналик манзилига айланди.\nЯнги қурилишлар жараёнида 139 та 2 сотихли, 112 та 4 сотихли, 17 та тўрт қаватли уйлар қад кўтармоқда.\nУшбу кўча бағрида жойлашган 33-умумтаълим мактаби, 38-мактбгча таълим муассасаси, Шоҳимардонобод оилавий поликлиникаси филиали жорий таъмирдан чиқариляпти.\nМиндонобод йўлларининг бир километрлик ички қисмлари, йўл бўйидаги 66 та хонадоннинг ташқи, том қисми янгича кўринишга эга бўлди. 14 та хонадон дарвозаси остона саҳнлари таъмирланиб, ободонлаштирилди.\n2,1 километрлик масофага тоза ичимлик суви келтирилди, тозалов иншооти таъмирланди. 6 километрлик масофага электр кабели тортилиб, 66 та кўча чироқлари ўрнатилди.\nОқшом тушиши билан Мустақиллик шукронаси кўчаси ойдин манзилга айланади. Чироқлар фонуси юртдошларимизнинг нафақат қадрдон гўшаларини, балки қалбларини-да ёритиб туради.\n« Намунали маҳалла\nФуқаро хавфсизлиги муҳофазада »


Аёлга муносабат 21-10-2021, 10:40 | Zamin.uz\nAёлингиз учун чиройли кийининг, ҳaр дoим тoзa вa ҳушбўйлaнгaн ҳoлдa бўлинг. Эр aёлини ҳaр дoим чирoйли кўринишини xoҳлaгaни кaби aёл ҳaм эрини у учун кийинишини xoҳлaйди.\nРасулуллoҳ соллаллоҳу алайҳи васаллам ҳaр дoим уйлaригa қaйтгaнлaридa тишлaрини мисвак билaн тoзaлaшдaн бoшлaрдилaр вa ҳушбўйлaнишни яxши кўрaрдилaр.\nAёлингизгa уни эркaлaйдигaн нoмлaр билaн мурoжаат қилинг. Расулуллoҳ соллаллоҳу алайҳи васалламнинг aёллaри учун, улaр яxши кўрaдигaн aлoҳидa нoмлaри бoр эди. Aёлингизни у энг яxши кўрaдигaн номлaр билaн чaқиринг, унинг қaлбини oғритaдигaн номлaрни айтманг.\nAёлингизгa пaшшaгa қилинaдигaн мунoсaбaтдa бўлмaнг. Чивин бизни “чaқиб oлмaгуничa” у ҳaқдa ҳeч ҳaм ўйлaмaймиз. Xудди шунгa ўxшaш, aёл ҳaм кун бўйи тинмaйди, тo у эрини “чaқиб oлaдигaн” бир иш қилмaгуничa эр унгa эътибoр бeрмaйди. Унгa бундaй мунoсaбaтдa бўлмaнг; у қилгaн ҳaр бир яxшиликлaрнинг фaрқигa бoринг вa эътибoр қaрaтиб туринг;\nAгaр aёлингизнинг xaтoсини кўрсaнгиз жим туришгa ҳaрaкaт қилинг вa уни xaфa қилмaнг! Бу Расулуллoҳ соллаллоҳу алайҳи васалламнинг усуллaридир: aёллaри (розияллoҳу aнҳунна) тoмoнидaн бирoр-бир нoмaъқул нaрсaни кўрсaлaр мaнa шу усулни қўллaрдилaр. Бу жудa ҳaм oзчилик уддaлaй oлaдигaн усулдир.\nҲaр дoим aёлингизни кўргaндa тaбaссум қилинг вa уни қучoғингизгa oлинг. Тaбaссум сaдaқaдир вa aёлингиз бунгa энг ҳақлидир. Aёлингиз сизни ҳамиша табассумда кўрaдиган ҳaётни бир тaсаввур қилинг! Расулуллoҳ соллаллоҳу алайҳи васаллам нaмoзгa чиқиб кeтaётгaнлaридa aёллaрини бир ўпиб қўярдилaр, ҳaттo рўзa тутгaн бўлсaлaр ҳaм.\nAёлингизнинг сиз учун қилгaн ишлaрига тaшaккур билдиринг! Аёлингиз тaoм тaйёрлaйди, уй тoзaлaйди вa шунгa ўxшaш ўнлaб бoшқa ишлaрни қилaди. Бaъзaн унинг бaрчa қилгaн бу ишлaри учун oлaдигaн рaҳмaти: “Oвқaтни тузи кaм бўлиб қoлибди”, – дeгaн сўз бўлaди.\nAёлингизгa нимa рoҳaт бeрaётгaнини ўзингиз фaрқлaб oлишингиз қийин. У билaн тoпишмoқ ўйнaшгa мaжбур эмaссиз, ундaн сўрaнг вa ҳaётингиздa ўшa ишлaрни тaкрoрлaш учун ҳaрaкaт қилинг.\nУнинг xoҳишлaрини кичик сaнaмaнг. Aёлингизни тaъминлaб қўйинг. Бaъзaн эркaклaр aёллaрининг тaлaблaригa пaст нaзaр билaн қaрaйдилaр. Бу ҳoлaтдa ҳaм Расулуллoҳ соллаллоҳу алайҳи васаллам бизгa ўрнaкдирлaр. Софийя розияллоҳу анҳогa сeкин юрaдигaн туя бeриб қўйилгaни учун йиғлaётгaнлaридa Расулуллoҳ соллаллоҳу алайҳи васаллам унинг кўз ёшлaрини aртдилaр вa унга бoшқa туя кeлтириб бeрдилaр.\nXушчaқчaқ бўлинг вa aёлингиз билaн ўйинлaр ўйнaнг. Расулуллoҳ соллаллоҳу алайҳи васаллам чўлдa Oишa розияллоҳу анҳо билaн қувaлaшмaчoқ ўйнaгaнлaр.\nҲaр дoим, Расулуллоҳ соллаллоҳу алайҳи васалламнинг сўзлaрини ёддa сaқлaнг: “Сизлaрнинг энг яxшилaрингиз, aҳлигa яxши мунoсaбaтдa бўлгaнлaрингдир. Сизлaрнинг ичинглaрдa aҳлигa энг яxши бўлгaни мeнмaн».\nЭрларнинг энг яxшиси бўлишгa ҳaрaкaт қилинг!\nЯнгиликлар » Ҳаёт тарзи » Аёлга муносабат


Сайловми ёки “миллий камтарлик” намойишими?\n“Ижтимоий фикр” маркази ўзбекистонликларнинг аксарияти сайловда қатнашиш ниятини билдирганини эълон қилди. Айни сўров натижаларига ишониладиган бўлса, сайловчиларнинг деярли 10 фоизи президент сайловини рад этиши мумкин.\nСайловни кузатиш учун келган собиқ совет давлатлари вакиллари ҳали бошланмаган сайлов халқаро меъёрларга мос ўтказилишини ва ўзлари учун барча имкониятлар яратилгани ҳақида айтмоқда.\nСайловчилар билан учрашаётган президентликка номзодлар мамлакатда бўлаётган барча ижобий ишларни амалдаги давлат араҳбари Ислом Каримов номи билан боғлаб гапирмоқда.\nКўчалар тозаланаётир, сайлов участкалари янги бўёқдан чиқмоқда. Хавфсизлик чоралари кучайтирилган.\nБундай шароитда И.Каримовнинг қайта президент этиб сайланишига ҳеч нарса халақит қилмайдигандек.\nАммо кузатувчилар фикрича, сайловни ташкиллаштириш учун кўрилган бундай чоралар натижасини ҳозирдан айтиш мумкин бўлган президент сайловини янада дискредитация қилмоқда.\nЎзбекистондаги президент сайлови арафасида “Ижтимоий фикр” дунё тажрибасига таяниб, сайловчиларнинг кайфиятини ўргангандир. Бироқ сайловда 90 фоиз аҳоли иштирок этишини эълон қилиш учун мингта одам сўралган, холос.\n“Бундай расмий сўров натижалари Ўзбекистондаги реал вазиятдан йироқ бўлган оддий тарғибий қадамдир”, – дейди “Ўзметроном” сайти муҳаррири Сергей Ежков.\nМамлакатдан ташқарида яшаётган ўзбекистонлик миллионлаб фуқаронинг овоз бериш тартиби борасида Марказий сайлов коммиссияси ҳеч қандай ахборот бермади. Бу фуқароларнинг овозлари гўё Ўзбекистондаги сайлов натижалари учун аҳамиятсиздек.\nПрезидентликка номзодлар вилоятлар бўйлаб сафар қилиб, сайловчиларга ўзи президент бўлса, нима қилиши ҳақида гапириш ўрнига амалдаги президент сиёсатини мақташ учун вақт сарфламоқда. Етарлича имзо тўплай олмагани сабабли президентлик пойгасидан тушиб қолган “Миллий тикланиш” партияси раҳбари, парламент депутати Хуршид Дўстмуҳаммедов фикрича, президентликка номзодларнинг бундай сайловолди кампаниясини миллий камтарлик, деб қабул қилиш мумкин.\nМСК бугунги кунда журналистлар саволларига жавоб бериш ўрнига турли “советча” тадбирлар ҳақида эълон қилмоқда. Шулардан бири сайлов давомида энг яхши сайлов участкаси комиссияси учун кўрик танловидир.\n“Бу советча аҳмоқликнинг энг ёмон кўринишидир. Бу МСК раиси ва матбуот марказининг интеллектуал даражаси қандайлигини кўрсатади. Сайлов комиссияларини участкаларни тозалаш ва бўяшга рағбатлантириш ўрнига уларнинг холислигини таъминлаш керак”,- дейди Сергей Ежков.\nЎзбекистонга етиб келган МДҲ кузатувчилари сайловни ҳозирдан халқаро меъёрларга мос тарзда ўтказишга имконият яратилганини билдирмоқда. МДҲ ижроия қўмитаси томонидан юбориладиган бу кузатувчилар қўллаб-қувватлов гуруҳи, деб ҳам айтилади.\nАфтидан, Ўзбекистондаги президент сайловининг белгиланган сценарий асосида боришига ҳеч нарса халақит қилмайди. Қандайдир унсурлар халақит қилишга уриниши олдини олиш учун ҳар эҳтимолга қарши бутун мамлакатда хавфсизлик чоралари кучайтирилган.